Brnabić u Skoplju, Mekalister u Beogradu, fudbal i kraj samita G7 - šta nas čeka ove nedelje - BBC News na srpskom\nAna Brnabić u Severnoj Makedoniji\nPredsednica Vlade Srbije Ana Brnabić u ponedeljak putuje u Skoplje.\nPoseta će zvanično početi već na graničnom prelazu Preševo-Tabanovci. Brnabić i premijer Severne Makedonije Zoran Zaev otvoriće integrisani granični prelaz između dve zemlje.\nPredviđen je i svečani doček srpske premijerke u zgradi Vlade Severne Makedonije u Skoplju. Nakon sastanka dve delegacije, biće potpisano nekoliko sporazuma o saradnji.\nBrnabić će se sastati i sa predsednikom Severne Makedonije Stevom Pendarovskim.\nMekalister u Beogradu\nPredsednik odbora za spoljne poslove Evropskog parlamenta Dejvid Mekalister sastaje se sa predsednikom Srbije Aleksandrom Vučićem u ponedeljak.\nPredsednik Pokreta slobodnih građana Sergej Trifunović je u otvorenom pismu objavljenom u nedelju pozvao Mekalistera da organizuje dijalog srpske vlasti i opozicije kako bi se došlo do dogovora o uslovima održavanja lokalnih izbora koji će biti održani na proleće.\nMekalister će se u ponedeljak sastati i sa poslanicima Skupštine Srbije.\nPoslednji dan samita G7 u Francuskoj\nTrodnevni sastanak lidera najrazvijenijih država sveta u francuskom gradu Bijaricu završava se u ponedeljak.\nOve godineo na stolu su teme koje se tiču globalne trgovine, spoljne politike, bezbednosti i iranskog nuklearnog programa, zatim klimatskih promena, kao i osnaživanja žena u zemljama u razvoju.\nŠefovima država članica Grupe 7 pridružili su se i predstavnici Evropske unije, kao i drugih država sveta. Najveće iznenađenje među gostima bio je iranski ministar spoljnih poslova Mohamad Javad Zarif.\nPosle trećeg dana sastanka ostaje da se vidi da li će domaćin, francuski predsednik Emanuel Makron, promeniti format samita ukidanjem zajedničkog saopštenja čiju finalnu verziju je prošle godine odbio američki predsednik Donald Tramp.\nZvezda protiv Jang Bojsa\nFudbaleri Crvene Zvezde i ekipe Jang Bojsa igraju revanš baraža za Ligu šampiona u utorak 27. avgusta na stadionu Rajko Mitić u Beogradu.\nGlavni arbitar biće engleski sudija Entoni Tajlor.\nPartizan protiv Moldea\nFudbaleri Partizana 29. avgusta igraju revanš baraža za Ligu Evrope u Norveškoj protiv ekipe kluba Molde.\nUEFA je kaznila beogradski klub igranjem dve utakmice bez publike, ali je ipak dozvolila da prvu plej-of utakmicu protiv Moldea u Beogradu prate mladi fudbaleri tog kluba, ali i drugih škola fudbala iz Srbije.


Autonomnim robotom žele da smanje upotrebu pesticida u uzgoju šećerne repe - Poljoprivredne vesti | Agroklub.rs\nAutonomnim robotom žele da smanje upotrebu pesticida u uzgoju šećerne repe\nSprovode se prvi eksperimenti u kojima istraživači ispituju robot FD20 i novu aplikaciju za preciznu primenu sredstava za zaštitu bilja u uzgoju šećerne repe.\nCilj poljoprivredne proizvodnje u budućnosti je smanjiti upotrebu pesticida na najmanju moguću meru i to korišćenjem visoko automatizovanih robota. Odgovor na pitanje kako se šećerna repa može što efikasnije zaštititi, a da se hemijska sredstva ne moraju koristiti preko cele površine, pokušava da pronađe kompanija "Südzucker AG" svojim testnim projektom u saradnji sa poljoprivrednom kompanijom "Amazone" i danskim proizvođačem poljskih robota "FarmDroid".\nUpotrebu hemijskih sredstava žele da smanje koristeći setveni robot FD20 i posebnu metodu prskanja, navodi TopAgrar. Trenutno se prvi eksperimenti izvode na farmi u Kiršgartšausenu u blizini nemačkog grada Manhajma. Inače, ovaj se robot već koristi u ekološkoj proizvodnji šećerne repe, ali i drugih useva i to za setvu te mehaničku kontrolu korova. On precizno seje pomoću GPS sistema pa beleži tačan položaj budućih biljaka i zatim se toga drži prilikom uklanjanja korova u redovima.\nAli, teško je ukloniti sve neželjene biljke bez dodirivanja useva i upravo radi toga Amazone koristi podatke FarmDroida o njenom položaju. Na toj je osnovi razvijen inovativan sistem prskanja koji omogućuje preciznu primenu herbicida kako bi se smanjilo njihovo korišćenje. Trenutno ga Südzucker testira na poljima, a koordinator istraživanja dr Peter Riser rekao je da su prvi rezultati vrlo obećavajući i pokazuju potencijal smanjenja sredstava za zaštitu. Međutim, moraju da pokažu može li takav način pratiti uobičajene tretmane.\n"Uzgoj šećerne repe se suočava sa velikim izazovima zbog ograničenja pesticida, širenja bolesti i štetočina", izjavio je Stefan Kifer, upravnik odeljenja za inovacije u Amazone-u. Dodao je da žele da poljoprivredu učine ekološki prihvatljivijom.\n"Stoga je FarmDroid bio idealan izbor kako bi svoju tehnologiju predstavili na terenu i učili jedni od drugih", zaključio je.\nIzvršni direktor FarmDroida, Rene Jorgensen rekao je da njihov robot smanjuje troškove setve i brige o biljkama.\n"Bilo nam je važno da izumemo održivu odnosno azotno neutralnu alternativu komercijalnim mašinama", napomenuo je zaključivši da su to uspeli sa FD20 koji je na solarni pogon, lagan te potpuno automatizovan.\nPogledajte kako to izgleda u polju:\nFarmDroid Precizna primena Pesticidi FD20 Uzgoj šećerne repe Robot


Kretanjem do zdravlja\nRekreacija i sport imaju veoma značajnu ulogu u očuvanju i unapređenju zdravlja. Bavljenje sportom i rekreacijom se preporučuje u svim starosnim grupama kao prevencija mnogih oboljenja i lakše prevladavanje stresa. Statistički podaci pokazuju da su deca i mladi sve manje fizički aktivni, i da slobodno vreme provode sedeći uz računar što utiče na sve lošije opšte zdravstveno stanje. Sedenterni način života posebno je karakterističan za studentsku populaciju koja najveći deo vremena provodi sedeći i učeći u zatvorenom prostoru.\nPrema podacima World Health Report fizička neaktivnost preti da postane globalni problem, posmatrajući je od dečjeg uzrasta pa preko svih slojeva starosne i socijalne strukture. Fizička neaktivnost je odgovorna za nastanak 15 – 20% kardiovaskularnih bolesti u Evropskom regionu, takođe i za pojavu dijabetesa tipa 2, kancera kolona, kancera dojke, kao i osteoporozu kod starije populacije.\nDoprinos uspehu realizacije projekta daju mnoge institucije, studentske i nevladine organizacije i sportsko – rekreativni klubovi.\nProjekat „Kretanjem do zdravlja“ sprovodi se od 2007. godine kada je na osnovu statističkih podataka dobijenih prilikom sistematskih pregleda studenata I i III godine svih fakulteta dobijen podatak da je 60% anketiranih studentkinja i 40% studenata fizički neaktivno. Posebno se ističe činjenica da 10% anketiranih devojaka sedi duže od 16 sati dnevno.


Sarajevo: Automobil sletio u Miljacku - Bportal.ba - Najvažnije vijesti iz BiH\nSarajevo: Automobil sletio u Miljacku\nPutnički automobil marke VW Golf sletio je u rijeku Miljacku u sarajevskom naselju Dolac Malta, potvrđeno je za N1 iz Operativnog centra MUP-a Kantona Sarajevo.\n“Građani su prijavili da je vozilo sletjelo u rijeku Miljacku u sarajevskom naselju Dolac Malta. Automobil nije bio dobro osiguran, a u trenutku slijetanja u njemu se nije nalazio niko”, kazali su za N1 iz MUP-a KS.\nIz policije nam je potvrđeno da nema povrijeđenih osoba.\n(Bportal.ba/N1/Foto:Čudne slike i situacije Sarajeva)\nOznačeno: golf, miljacka, mup ks\nVIDEO Sarajevo: Vatra progutala kladionicu na Ciglanama\nDva sata poslije ponoći, u noći s ponedjeljka na utorak, na Ciglanama u Sarajevu izbio je veliki požar u kladionici zbog čega su na terenu djelovali vatrogasci. Vatra je u potpunosti uništila objekt. Kako su iz Operativnog centra MUP-a Kantona Sarajevo kazali za portal Klix.ba, požar je buknuo oko 2 sata, a uzrok još uvijek […]\nPolicija uhapsila mlađeg muškarca nakon što je vozilom divljao po Sarajevu


► Unicef: Trećina dece u svetu bez pristupa učenju na daljinu za vreme korone\nAgencija UN za decu Unicef saopštila je da najmanje trećina dece sveta nije imala pristup učenju na daljinu kada su zbog pandemije korona virusa zatvorene škole, stvarajući "globalno hitno stanje u obrazovanju".\nNa vrhuncu zatvaranja uvedenih da bi se suzbila pandemija gotovo 1,5 milijardi dece bilo je pogođeno zatvaranjima škola, naveo je Unicef.\n"Za najmanje 463 miliona dece čije škole su zatvorene zbog Kovida-19 nije postojalo nešto kao učenje na daljinu", rekla je izvršna direktorka Unicefa Henrijeta For.\n"Sam broj dece čije je obrazovanje mesecima potpuno poremećeno predstavlja globalno hitno stanje u obrazovanju. Posledice bi mogle da se osećaju u privredamam i društvima narednih decenija", rekla je ona.\nU izveštaju objavljenom kasno sinoć ukazuje se na znatnu nejednakost prema regionima a deca u podsaharskoj Africi su najteže pogođena. Po samom broju dece najviše je pogođeno u regionu južne Azije, najmanje 147 miliona dece, prema izveštaju.\nKako se navodi izveštaj je svetski reprezentantivna analiza o dostupnosti tehnologije u domovima i alatki potrebnih za učenje na daljinu kao što je pristup televiziji,radiju i internetu i dostupnost nastavnih programa prenošenih preko tih platformi.\nDeca u najsiromašnijim domaćinstvima i ruralnim oblastima najviše su pogođena.\nTakođe je najveća verovatnoća za najmlađu decu da će propustiti učenje na daljinu za vreme kritičnih godina, navodi se u izveštaju, velikim delom zbog izazova i ograničenja za onlajn učenje za malu decu i nedostatka opreme u kućama.\nUnicef je upozorio da je situacija verovatno i gora jer čak i kad postoji tehnologija u domu deca možda ne mogu da uče zbog pritisaka da pomažu u kući ili da rade.


Beogradski Radnički na završnom turniru Kupa Koraća! - Sportske.net\nKošarkaši Radničkog iz Beograda plasirali su se na završni turnir Kupa Radivoja Koraća, pošto su večeras u polufinalu drugostepenog takmičenja na nivou Košarkaškog saveza Srbije (KSS) savladali gostujući tim Novog Pazara sa 93:83 (26:21, 25:21, 24:17, 18:24).\nPetoplasiranu ekipu Druge lige Srbije do trijumfa su predvodili Uroš Lučić sa 26 poena i 10 skokova i Slobodan Dunđerski 20 poena i 14 asistencija, a efikasni su bili još Pavle Čepić i Vuk Karadžić sa po 12, te Aleksandar Petrović sa 10 poena.\nBolji od ostalih u redovima elitnog ligaša iz Novog Pazara bili su Tarik Brunčević sa 26 i Aleksa Novaković sa 19 poena, dok je Nikola Korać upisao 12 koševa i 11 uspešnih dodavanja.\nUtakmicu u Hali Slobodan Piva Ivković pratilo je oko 250 gledalaca.\nRadnički će se za trofej u drugom stepenu Kupa KSS, čije finaliste očekuje nastup na završnom turniru Kupa Radivoja Koraća, boriti protiv boljeg iz sutrašnjeg duela u Staroj Pazovi između Dunava iz Starih Banovaca i užičke Slobode.


Broj prijava sezonskih radnika povećan za 600%. Mitrovački poslodavci prijavili oko 800 sezonaca - Ozon Media\nSremska Mitrovica – NALED i GIZ predali su 25. oktobra softver za elektronsku registraciju sezonskih radnika u poljoprivredi Poreskoj upravi Srbije u trajno vlasništvo i tako svečano obeležili uspešan završetak projekta Nemačke razvojne saradnje “Povećanje prilika za zapošljavanje sezonskih radnika“.\n„Bio bih srećan da smo u prvoj godini registrovali 10.000 radnika, a mi smo uspeli dva i po puta više i u legalne tokove uveli dobar deo od 80.000 sezonaca koji rade na crno. Ovo je početni korak i cilj nam je da e-uprava funkcioniše i u poljoprivredi i da uspostavimo sistem e-agrar, kao platformu za razmenu informacija u ovoj oblasti“, izjavio je ministar poljoprivrede Branislav Nedimović na drugom regionalnom okruglom stolu o sezonskom radu kojem su prisustvoali gosti iz Albanije, Severne Makedonije, BiH i Crne Gore.\n„Posle skoro dve godine napornog rada na povećanju prilika za zapošljavanje sezonskih radnika u poljoprivredi, došlo je vreme da se analiziraju i sumiraju rezultati i efekti. Ono što malo ko zna jeste da je inicijativa za ovakvim projektom krenula upravo iz Sremske Mitrovice još pre skoro 5 godina. Naime, zbog uništenih poljoprivrednih kombinata, zbog uništenih poljoprivrednih dobara, armija radnika koji su bili angažovani na različitim poljoprivrednim poslovima, ili je ostala bez posla, ili je i dalje radno angožavana, ali bez bilo kakvog ugovornog odnosa. Prosto, bilo da se radi o poslovima branja voća ili povrća, rezidbe, upravljanja mašinama, zaštite bilja, skladištenjem poljoprivrednih proizvoda, i brojnim drugim poljoprivrednim poslovima, ovih radnika ima na desetine hiljada, a poražavjuća činjenica jeste da je skoro 95% njih radilo „na crno“ tj ilegalno. Upravo iz tih razloga još 2015. godine na sastanku fruškogorskih voćara sa tadašnjim gradonačelnikom Sremske Mitrovice, a današnjim ministrom poljoprivrede, pokrenuta je ideja o potrebi uređenja oblasti zapošljavanja u poljoprivredi, kako bi se ovom radnicima omogućilo ostvarenje određenih prava, kao i da bi se smanjila siva ekonomija u ovoj oblasti. Sa tim se možda krenulo dosta stidljivo u javnost, ali se ta ideja ipak na kraju realizovala. Najpre je sa NALED-om i GIZ-om organizovano nekoliko konferencija na ovu temu, a u maju 2018. godine, kad je Zakon o pojednostavljenom radnom angažovanju na sezonskim poslovima u određenim deltanostima bio još u fazi predloga, u Sremskoj Mitrovici je odrađena i prva promocija ove inicijative. Na štandu „Sezonski poslovi u poljoprivredi“ u okviru mitrovačkog Sajma zapošljavanja, svi zainteresovani za sezonske poslove u agraru, posebno oni koji se vode na evidenciji NSZ, imali su priliku da direktno razgovaraju sa potencijalnim poslodavcima, odnosno poljoprivrednim proizvođačima o njihovim potrebama za sezonskim radnicima. Tada je na štandu bilo prisutno nekoliko mitrovačkih proizvođača voća, povrća i duvana, koji angažuju od 20 do 150 sezonaca. Agencija za ruralni razvoj Grada Sremska Mitrovica tada je započela i vođenje registra sezonaca na nivou Grada, otpočeli smo stalnu koordinaciju i saradnju sa Nacionalnom službom za zapošljavanje koju i danas održavamo, i oformili smo servisni centar u službi administrativno tehničke pomoći poslodavcima i u službi povezivanja poslodavaca sa zainteresovanim sezoncima. Drago mi je što smo pokazali da ovakvi programi mogu da zažive i u Srbiji, i nadam se da ćemo u narednim godinama imati još više poslodavaca iz oblasti poljoprivrede koji će na ovaj vrlo praktičan način prijavljivati radnike koje angažuju. Nadam se da će biti i mnogo veći broj uredno prijavljenih radnika, i da će ova platforma biti primenjena na još nekim privrednim granama, gde i dalje vlada siva ekonomija u oblasti zapošljavanja“, rekao je Petar Samardžić, direktor Agencije za ruralni razvoj Grada Sremska Mitrovica.\n„Mega Bemax“ ponovo časti Mitrovčane


Konkurs za posao prevodioca, - Mali oglasi Biznis i zaposlenje\nMali oglas: Konkurs za posao prevodioca,...\nKonkurs za posao prevodioca, menadžera prodaje i menadžera logistike. Uslovi - završena visoka škola, minimalno dve godine radnog iskustva, odlično poznavanje engleskog. Moguć je rad u inostranstvu - Abu Dabi i Dubai, mesečna početna primanja od 3.000 evra, obezbedjen smeštaj, avionska karta, godišnji odmor 30 dana i osiguranje. Intervju za posao je u Beogradu, poslati CV sa fotografijom, diplome, preporuke na priloženu email adresu.\nIdentifikacioni broj oglasa: - 20150717082010\nLink oglasa: https://www.inter.rs/mali-oglasi/20150717082010\t/\nSlični mali oglasi - menadzera, posao, engleskog, poznavanje, odlicno, moguc, inostranstvu


Roaming Networks na konferenciji “World Sustainable Energy Days 2019” – Roaming Networks\nRoaming Networks na konferenciji “World Sustainable Energy Days 2019”\nInženjer prodaje kompanije Roaming Networks, Dušan Mirković posetio je konferenciju posvećenu energetskoj efikasnosti “The European Energy Efficiency Conference”, koja je održana u okviru “World Sustainable Energy Days 2019”, manifestacije posvećene održivoj energiji.\n„Energetska efikasnost na prvom mestu“ je suština evropske posvećenosti prelaska na održivu energiju. Promena udela održive energije u ukupnoj potrošnji će neminovno promeniti energetsko tržište u Evropi. Kolega Dušan je na konferenciji imao priliku da se informiše o vrednostima Evropske komisije za energetsku efikasnost, koja su zasnovana na smanjenju emisije gasova, uštedi i korišćenju obnovljivih izvora energije, boljem kvalitetu vazduha, i svemu što vodi ka zaštiti životne sredine.\nKao kompanija koja prati najnovija tehnološke inovacije, koje imaju za cilj zaštitu životne sredine, posebnu pažnju smo posvetili saznanjima o smanjenju potrošnje energije kroz veću efikasnost, kao i kroz smanjenje potreba za energijom, tj. racionalizaciji potrošnje. Stekli smo i saznanja o novim pojedinačnim rešenjima koje bismo mogli da ponudimo na budućim projektima kao što su: različiti softverski alati za simulacije i modelovanje energetski efikasnih sistema, nova tehničko-tehnološka rešenja, kao i o nove platforme na e-mobility tržištu.\nKonferencija je održana u Velsu, Austrija, evropskoj prestonici „održive energije“, od 27. februara do 1. marta 2019. godine.


Dejan Jović: Na Balkanu danas žive mladi koji veruju da njihove zemlje nikada neće postati deo EU, sve je više ravnodušnih | Hronika\nPočetna strana > Hronika > Dejan Jović: Na Balkanu danas žive mladi koji veruju da njihove zemlje nikada neće postati deo EU, sve je više ravnodušnih\nDejan Jović: Na Balkanu danas žive mladi koji veruju da njihove zemlje nikada neće postati deo EU, sve je više ravnodušnih\nBEOGRAD - Na Balkanu danas žive mladi koji veruju da njihove zemlje nikada neće postati deo Evropske unije, ocenio je profesor sa Univerziteta u Zagrebu Dejan Jović i naglasio da je danas čak i Solunska agenda iz 2003. upitna.\nJović je na skupu "Vraćanje Balkana u fokus EU", održanom u Rektoratu Beogradskog univerziteta rekao da mladi u regionu očekuju stagnaciju u narednoj dekadi.\n"Javno mišljenje je veoma podeljeno na Zapadnom Balkanu. Proevropski su građani orjentisani u Albaniji, BiH i na KiM, dok sa druge strane, imamo rast skepticizma u Srbiji i Sloveniji", navodi Jović, te naglašava da je sve veći broj indiferentnih građana prema tome da li će region postati deo EU ili ne.\nKao primer je naveo i skepticizam u hrvatskom društvu kada je ta zemlja 2013. postala deo Evropske unije i naveo da je samo 29 odsto građana Hrvatske glasalo za ulazak u EU.\nPrema njegovim rečima, ove tendencije su posledica toga što EU trenutno ne prepoznaje momenat, kao i zbog stalnog dopunjuvanja Kopenhaških kriterijuma, ali i bilateralnih sporova na putu ka EU.\nOn smatra da će države koje su na putu ka EU, u regionu Zapadnog Balkana, početi da razmišljaju o alternativama, te da je to sasvim normalno u ovom geopolitičkom trenutku.\n"Region će gledati na drugu stranu, poput SAD, Velike Britanije, Rusije, Kine i Turske. SAD je sada alternativa EU i uvek je bila kada EU nije uspevala da se bavi regionom, kao što je bilo devedesetih", napomenuo je Jović.\nBivši ministar spoljnih poslova Albanije i aktuelni poslanik u albanskom parlamentu Ditmir Bušati kaže da zemlje u regionu ne smeju da krive EU za ono što nisu same uradile.\n"Moramo da budemo samokritični. Ja ne bih želeo da pričam o evropskom proširenju, već o konsolidaciji evropskog projekta nakon pada Berlinskog zida", kaže Bušati.\nOn je, takođe, podsetio na političku i institucionalnu krizu sa kojom se suočavala njegova zemlja prošle godine, te je naglasio da bivši evropski komesar za proširenje Johanes Han uopšte nije posetio Tiranu u tom trenutku jer, kako je rekao, nije imao mehanizme da pomogne.\nBušati dodaje da je Evropska komisija umnogome izgubila kredibilitet u regionu.\nKomentarišući regionalnu saradnju, Bušati kaže da je ona poboljšana u poslednjih nekoliko godina, i da ne postoji alternativa evropskim integracijama.\n"Sa trećim akterima možemo da sarađujemo kao što to rade i druge velike sile, ali oni ne smeju da dovedu u pitanje naš strateški cilj. Evropskim integracijama ne postoji alternativa, to je pitanje ka demokratizaciji i konsolidaciji", rekao je on.\nKako navodi, ono što je potrebno zemljama u regionu to su ekonomski i socijalni rast i razvoj, te rešavanje problema demografije.\n"Pitanje je kako da napravimo da naše zemlje postanu unutar sebe evropske. Rusija i Kina nam ne pomažu u ovim oblastima", dodao je on.\nPredsednica Fonda za političku izuzetnost Sonja Liht kazala je da je potrebno da se pronađe energija unutar zemalja regiona na putu ka EU.\n"Kako je rekao i makedonski premijer Zoran Zaev, ne postoji alternativa evropskim integracijama", rekla je Liht i dodala da su građani na Balkanu realno postali mnogo skeptičniji po pitanju evropskih integracija, te da veruju da postoje druge alternative.\nPredsednik Komiteta za spoljne poslove u italijanskom parlamentu Marta Grande rekla je da je i italijansko društvo veoma skeptično po nekim pitanjima u EU, ali da je Balkan veoma važan za stabilnost Evrope.\n"Mislim da političari i politička klasa mogu da urade više. U mnogome zavisi od njihove aktivnosti. Ako se vratimo desetak godina unazad, mi nismo mogli ni da zamislimo EU nakon rata, ali dobri političari i politika je dovela do toga", istakla je Grande, i zaključila da "Balkan treba da bude vraćen na evropski sto".


Početak sezone u Francuskoj odložen zbog korona virusa\nUtakmica Marsej-Sent Etjen kojom je trebao početi novi šampionat u Francuskoj je odložena zbog korona virusa.\nNova sezona u francuskoj Ligi 1 je trebala početi u petak, ali na testiranju igrača utvrđeno je da su četvorica fudbalera Marseja pozitivna na virus. Defanzivac Džordan Amavi je bio pozitivan na testu prošle sedmice, a sada je potvrđeno da još trojica igrača ne mogu da nastupe na utakmici.\nFudbalski savez Francuske je izdao protokol kako se trebaju ponašati klubovi u cilju sprečavanja širenja virusa korona. Ovim protokolom je predviđeno testiranje igrača, a ukoliko više od tri igrača budu pozitivna na testiranju utakmica se otkazuje. Novi termin održavanja utakmice će biti naknadno poznat.\nPrethodnu sezonu Marsej je završio na drugom mjestu, iza šampiona PSŽ-a, dok je Sent Etjen zauzeo 17- poziciju.\nPrethodni članakPod lupom: BiH klubovi u Evropi, čudo zvano grupna faza ili nova blamaža?\nNaredni članakSulejmani produžio ugovor


Lokalne samouprave važni učesnici klasterske politike - CdM\nLokalne samouprave važni učesnici klasterske politike\nLokalne samouprave su značajni partneri nacionalne vlasti u realizaciji politike razvoja klastera, posebno kada su u pitanju zemlje u razvoju, u kojima se klasteri formiraju upravo na inicijativu sa nacionalnog nivoa, zaključeno je na Regionalnoj konferenciji lokalnih samouprava Zapadnog Balkana koja je održana u Sremskoj Mitrovici.\n„Lokalne samouprave predstavljaju važnu sponu između privrednih subjekata i države, odnosno sa jedne strane pomažu državnim institucijama u implementaciji aktivnosti klasterske politike, dok, sa druge strane, na bazi informacija privrednika šalju signale državi o potrebama privrednog sektora“, kazala je savjetnica u Direktoratu za razvoj Ministarstva ekonomije Milena Jovetić.\nMinistrastvo ekonomije, kako je kazala, po nekoliko osnova sarađuje sa lokalnim samoupravama, a saradnja je intenzivna u okviru politike regionalnog razvoja, odnosno strateškog planiranja lokalnog razvoja, čiji proces Ministarstvo u kontinuitetu prati i podržava.\n„U kontekstu politike regionalnog razvoja, gdje podsticanje konkurentnosti privrednih subjekata ima značajno mjesto, Ministrstvo lokalne samouprave vidi kao partnere u kreiranju i implementaciji programa državne pomoći namijenjenim unapređenju poslovanja privrednika i klastera”, navela je Jovetić.\nOna je predstavila iskustvo Crne Gore u uspostavljanju klastera, odnosno realizovane aktivnosti i dosadašnje rezultate ove politike, sa osvrtom na ulogu lokalnih samouprava.\nSa lokalnim samoupravama saradnja je uspostavljena u početnim fazama implementacije klasterske politike, kada je rađeno na informisanosti predstavnika lokalnih samouprava o konceptu i benefitima klasterskog udruživanja privrednika.\n„U skladu sa predviđenom dinamikom i aktivnostima Strategije za održivi ekonomski rast Crne Gore kroz razvoj klastera, saradnja je nastavljena u pravcu jačanja njihovih kapaciteta, kako bi lokalne samouprave postale adekvatan servis privrednicima, kako pojedinačnim, tako i klasterima“, kazala je Jovetić.\nOna je podsjetila da je u okviru IPA projekta Jačanje konkurentnosti malih i srednjih preduzeća u Crnoj Gori kroz razvoj klastera, koji je realizovan u periodu 2014-2016. godina u sarandji sa UNDP-em i UNIDO-om i čiji je korisnik bilo Ministarstvo ekonomije, jedna od komponenti Projekta bila upravo tehnička podrška lokalnim samoupravama.\n„U tom smislu rađeno je na jačanju njihovih kapaciteta, prije svega u oblasti pisanja projekata za različite međunarodne i EU fondove koji targetiraju klastere. Takođe, za predstavnike lokalnih samouprava organizovano je nekoliko studisjkih posjeta, kako bi se upoznali sa uspješnim primjerima podrške razvoja klastera, kao što su Slovenija ili Češka“, navela je Jovetić, uz isticanje značaja saradnje sa lokalnim vlastima koje najbolje poznaju svoj teren, potrebe privrednika i ograničenja koja usporavaju njihov razvoj.\nNa Konferenciji su učestvovali i predstavnici državnih institucija i razvojnih agencija iz Srbije, Bosne i Hercegovine i Makedonije. Zaključeno je da na regionalnoj saradnji, razmjeni iskustava i realizaciji zajedničkih projekata intenzivno treba raditi i u budućnosti.\nKonferenciju lokalnih samouprava Zapadnog Balkana organizovao je od Centar za privatno-javno partnerstvo iz Beograda, u saradnji sa opštinom Sremska Mitrovica.\nTagsklasteri Kosovska Mitrovica lokalne samouprave Ministarstvo ekonomije


Mirhunisa Zukić: U posljednjih pet godina BiH je napustilo više od 151 hiljada građana - Klix.ba\nAlarmantno Mirhunisa Zukić: U posljednjih pet godina BiH je napustilo više od 151 hiljada građana\nMirhunisa Zukić: U posljednjih pet godina BiH je napustilo više od 151 hiljada građana\n13.4.2018. u 18:16\niseljavanje stanovništva Merhunisa Zukić\n1/7 Merhunisa Zukić (Foto: R. D./Klix.ba)\nUdruženja Mostarski krug i Hercegovački forum zajedno su organizirala javnu tribinu na temu iseljavanje "Zašto odlaze, kakav je odgovor?". Uvodno izlaganje u kojem su sadržani alarmantni statistički podaci održala je predsjednica Unije za održivi povratak i integracije BiH Mirhunisa Zukić.\nZukić je kazala kako su u njihovom istraživanju korištena specifična metodologija koja je uključivala lokalne vlasti i nevladin sektor.\n"U prošloj godini našu zemlju je napustilo 35.377 osoba, što je od 2013. godine do oktobra 2017. godine ukupno 151.101 osoba. Podaci obuhvataju sve općine i svaki grad u našoj zemlji, tako da sada ovim kompletiranim podacim želimo da ukažemo na veličinu problema, ali i da izvršimo pritisak na vlast. Dali smo im kompletne podatke, gdje se vidi da je samo iz Posavine za pola godine otišlo 10.987 osoba", izjavila je.\nZukić je kazala kako želi da se civilno društvo snažno uključi i da vlasti shvate ozbiljnost situacije, jer su to birači koji su njih birali, a sada odlaze.\n"Vlast ima stabilno biračko tijelo i njih ne zanima ništa mimo toga. Mi to ne želimo, nama je svaki građanin jednako vrijedan. Iako je ovo istraživanje poslano svim nivoima vlasti, nismo dobili nikakav odgovor", kazala je na kraju Mirhunisa Zukić.\nAhmed Džubur, potpredsjednik Mostarskog kruga je kazao kako je ova tema inicirana jer depopulacija stanovništa poprima ozbiljne razmjere.\n"Osim toga što imamo ekonomske migracije, mi ovdje imamo i druge tipove migracije. Cijelokupna područja ostaju bez stanovništva, ne odlaze samo mladi ljudi, odlaze cijele porodice", kazao je Džubur.\nKazano je i da ako se ovakvi trendovi nastave, Bosna i Hercegovina za koju godinu postaje – zemlja staraca.\nBranimir Jukić, predsjednik Hercegovačkog foruma u svom obraćanju je naglasio kako je ovo drugi udar na našu demografiju, nakon onog za vrijeme ratnih stradanja.\n"Prvi put odlaze čitave porodice, za razliku od vremena gastarbajtera kad su odlazili većinom samo muškarci, a žene i djeca ostajale. Sada odlaze zauvijek jer misle da njihova djeca nemaju šansu ovdje. Alarmantno je da država nema nikakvog odgovora, za razliku od politika u susjednim državama, koji ipak nešto pokušavaju", kazao je na kraju Jukić.


Trg slobode: U nedjelju Sajam proizvoda žena sa sela\nčetvrtak, 12 Oktobar 2017 21:02\nUG “Vive Žene“ Tuzla, UŽ „Jadar“ Konjević Polje, UŽ „Maja“ Kravica, UPP „Drina“Burnice,Udruženje žena Cerska i ženska grupa iz MZ Suha zajednički će obilježiti Međunarodni dan žene na selu 15.10. 2017.\nTim povodom Vive Žene, uz podršku Udruženja i grupa iz Bratunca, organizovati će 15.10.2017. Sajam proizvoda žena sa sela, Trg Slobode Tuzla, od 10:00 – 14:00, gdje će članice Udruženja i grupa predstaviti svoju kućnu i domaću radinost, a također prezentirati svoje aktivnosti koje doprinose aktivnijoj ulozi žena i ženskih grupa u razvoju civilnog društva, zalažući se za poštivanje ženskih ljudskih prava u svim oblastima javnog i privatnog života.\nPored učešća udruženja i grupa iz Opštine Bratunac na sajmu će izlagati i Udruženja iz Tuzlanskog kantona.\nPrvi Međunarodni dan žena sa sela obilježen je 15. oktobra 2008. godine. Generalne skupštine UN-a u svojoj rezoluciji 62/136 od 18. decembra 2007. godine, priznaje „presudnu ulogu i doprinos žena sa sela, uključujući i domorodačke žene, u unapređenju poljoprivrede i ruralnog razvoja, poboljšanje sigurnosti hrane i suzbijanje ruralnog siromaštva“ i od tada se 15. oktobar obilježava kao dan žena na selu u cijelom svijetu.\nOrganizatori ovim aktivnostima ćele skrenuti pažnju na položaj žene sa sela u BiH i njezin doprinos u razvoju BiH društva.


Dinkić najavljuje nove mere štednje – Nadlanu.com\nObjavljeno 17. maja 2013. / 19:03:27\nDinkić je u Knjaževcu rekao da bi taj program mera trebalo da bude usvojen u maju i da se mere preduzimaju jer je budžetski deficit veći od planiranog.\n"Imamo rast svih prihoda, međutim taj rast je manji u odnosu na ono što smo očekivali u budžetu. Prvi program mera koji smo predložili Vladi sadrži uštede na rashodima u iznosu od oko 32 milijarde dinara i to je nešto što imamo nameru da usvojimo već ovog meseca", rekao je srpski ministar finasija.\nDinkić je najavio mogućnost da u septembru bude napravljen još jedan talas mera štednje, što će, kako je rekao, zavisiti od toga šta će se desiti tokom leta u javnim finasijama.\n"Pratićemo šta se dešava tokom leta, ako bude bilo potrebe, onda ćemo napraviti još jedan talas u septembru, dakle prilagođavaćemo se, koliko prihoda bude bilo, toliko ćemo imati i rashoda", objasnio je Dinkić.\nOn je istakao da je Trezor Ministarstva finansija već dobio snižene kvote za sva ministarstva koja su obuhvaćena ovim programom štednje.\n"Već od maja ćemo početi da snižavamo deficit i prilagodimo trošenje postojećoj količini novca. Koliko se novca ima, toliko ćemo moći da trošimo. Moraju da se smanje rashodi, a s druge strane moramo da napravimo jednu ravnotežu između mera štednje i potrebe za razvojem, jer Srbija se nalazi u teškoj ekonomskoj situaciji", rekao je Dinkić.\nIstakao je da cela Vlada i sva ministarstva moraju da pokažu solidarnost i da se odreknu manje važnih rashoda, a da se zadrži sve što je vitalno za privredu i građane.\n"Mi razgovaramo sa MMF-om, i situacija je takva da će u talasima morati da se vrši fiskalna konsolidacija. Jer kriza je u svim zemljama u Evropi, ako pogledate podatke, retko koja zemlja je uopšte imala rast u prvom kvartalu, a Srbija je jedna među njima", rekao je Dinkić.\nPrema njegovim rečima, u Vladi nisu zadovoljni sa rastom BDP-a od svega 1,9 odsto u prvom kvartalu, iako je to mnogo bolje u odnosu na druge zemlje koje su imale pad, uključujući i Francusku i mnoge druge razvijene zemlje.\nmere štednjemla?an dinkić


U slučaju ostvarivanja poslovne saradnje uslove, prava i obaveze bismo definisali Ugovorom o poslovnoj saradnji i trojnim ugovorom između poslodavca, zadruge i zadrugara.\nZadruga izdaje uput koji važi 30 dana i koji je validan dokaz o osnovu angažovanja pred nadležnim organima. Ukoliko se angažuje omladinac koji je nezaposleno lice zadruga vrši prijavu na obavezno socijalno osiguranje i dostavlja poslodavcu jedan primerak M obrazca. Po isteku 30 dana vrši se obračun i uplata zarade omladinca na račun zadruge u bruto iznosu, a koeficijenti za obračun ostvarene naknade članova omladinske zadruge su sledeći:\nZa zadrugare koji imaju status nezaposlenih lica, prijavljeni su redovno na biro za zapošljavanje, imaju overenu zdravstvenu knjižicu koeficijent za preračun neto zarade na bruto zaradu iznosi 1,618338, bez PDV-a 1.598337. Ovim licima se uplaćuju doprinosi za penzijsko i invalidsko osiguranje.\nZa zadrugare koji imaju status nezaposlenih lica, zdravstveno osiguranje ne ostvaruju ni po kom osnovu, zadruga je u obavezi da uplaćuje i doprinos za zdravstveno osiguranje, pa koeficijent za preračun neto zarade na bruto zaradu iznosi 1,801884, bez PDV-a 1.78188.\nU slučajevima gde poslodavci nisu u mogućnosti da odmah isplate omladince za obavljene poslove, zadruga vrši isplatu iz svojih zajedničkih sredstava.


Radulović: Učinićemo sve da Srbija izruči Svetozara Marovića – Portal Podgorica\nRadulović: Učinićemo sve…\nRadulović: Učinićemo sve da Srbija izruči Svetozara Marovića\nNova crnogorska vlada će odnose sa Srbijom graditi na principu uzajamnog uvažavanja, kako i priliči dobrim susjedima, poručio je u intervjuu za Dan ministar vanjskih poslova Crne Gore Đorđe Radulović.\nOstaje li na snazi ranija odluka Ministarstva vanjskih poslova Crne Gore o proglašenju ambasadora Srbije Vladimira Božovića nepoželjnom osobom?\n– Cilj nove vlade je ozdravljenje sveukupnih odnosa sa Republikom Srbijom po principu suverenosti, nezavisnosti i nemiješanja u unutrašnje stvari. Prethodna vlada je, u skladu sa Bečkom konvencijom o diplomatskim odnosima, uskratila gostoprimstvo ambasadoru Božoviću, čime je, nakon isteka roka od 72 sata, bespovratno ukinut agreman.\nUskraćivanje gostoprimstva ambasadorima zasigurno nije mjera dobrosusjedskih odnosa, već ishitren čin. Nova crnogorska vlada će odnose sa Republikom Srbijom graditi na principu uzajamnog uvažavanja, kako i priliči dobrim susjedima.\n•Šta Ministarstvo vanjskih poslova Crne Gore može konkretno uraditi da pomogne da Srbija izruči Crnoj Gori bivšeg potpredsjednika DPS-a Svetozara Marovića radi izdržavanja kazne zatvora u Spužu?\n– Uvjeravam Vas da će Ministarstvo vanjskih poslova iskoristiti sve mehanizme redovne diplomatske, prije svega bilateralne komunikacije sa Republikom Srbijom, da u okviru svojih ovlašćenja doprinese rješavanju tog pitanja.\n•Kakvi su Vaši planovi kada je u pitanju razvoj diplomatsko-konzularne mreže?\n– U pogledu daljeg razvoja diplomatske mreže, njen aktuelni obim zadovoljava sadašnje potrebe, a u narednom periodu ćemo sagledavati mogućnosti njenog širenja u sk ladu sa vanjskopolitičkim prioritetima, kadrovskim i finansijskim mogućnostima. U bliskoj budućnosti predviđeno je otvaranje dva nova diplomatsko-konzularna predstavništva u Hagu i Kopenhagenu.\nJedan od glavnih prioriteta tokom mog mandata biće nastavak profesionalizacije diplomatske službe, u kojoj će karijerne diplomate imati centralnu ulogu, jasno uviđajući da oni najbolje i najsnažnije predstavljaju interese Crne Gore, uz efikasnu promociju važnosti što skorijeg ulaska u EU. Cijenim da ovo ministarstvo u svojim redovima ima izuzetne profesionalce, te da njima i treba pružiti šansu da pokažu svoje kapacitete i sposobnosti.\nU periodu koji slijedi, posebnu pažnju ćemo posvetiti snaženju ekonomske diplomatije promociji ekonomskih interesa Crne Gore u inostranstvu i privlačenju kredibilnih i održivih investicija, u cilju prevazilaženja negativnih posljedica pandemije Kovid-19.\nDiplomatsko-konzularna predstavništva će u bliskoj koordinaciji sa ostalim nadležnim institucijama efikasno i intenzivno promovisati investicione potencijale naše države. Promovisaćemo Crnu Goru kao brend i investicionu destinaciju na bilateralnom, regionalnom i globalnom planu, kroz ekonomsko-kulturne promocije i biznis forume.\nPrilika za valorizaciju ekonomskih i investicionih potencijala Crne Gore, kao i nacionalnog prirodnog blaga, istorije i kulturnog nasljeđa, svakako predstavlja i učešće Crne Gore na Ekspo Dubai, koji će se održati tokom 2021. godine.\n• Vaša očekivanja od funkcije ministra, vjerujete li da možete unaprijediti rad crnogorske diplomatije?\nPrevashodno vjerujem da je važno napomenuti da se u strateškom, funkcionalnom i organizacionom smislu Ministarstvo vanjskih poslova rukovodi dugoročnim spoljnopolitičkim ciljevima države, koji se prioritetno odnose na razvijanje regionalne saradnje i dobrosudsjedskih odnosa, proces evropske integracije i islunjavanje obaveza preuzeth članstvom u NATO-u i drugim međunarodnim organizacijama.\nOd Ministarstva vanjskih poslova se očekuje kontinuirano praćenje i analiziranje ukulnih bilateralnih i multilateralnih odnosa, kao i globalnih kretanja, te pravovremeno i temeljno informisanje i predlaganje vanjskopolitičkih koraka.\nKako je i navedeno u ekspozeu predsjednika Vlade Zdravka Krivokapića, akcenat u budućem periodu će biti stavljen na jačanje profesionalizacije diplomatske službe. Na toj liniji, uskoro ćemo sagledati i predložiti mjere za unapređenje rada ministarstva i diplomatske mreže u inostranstvu.


Mihajlović: Povezivanje s regionom važnije od kritika opozici - IndeksOnline.rs\nNaslovna srbija Beograd Mihajlović: Povezivanje s regionom važnije od kritika opozici\nMihajlović: Povezivanje s regionom važnije od kritika opozici\nBEOGRAD – Potpisivanje finansijskog ugovora o izgradnji autoputa Niš-Merdare pokazuje da Srbija želi da se povezuje sa regionom i da sva rešenja traži kompromisom, rekla je danas ministarka građevinarstva Zorana Mihajlović uz ocenu da je to važnije od kritika opozicije da taj autoput nije potreban.\n“Mnogo kritika je dolazilo od Vuka Jeremića, Dragana Ðilasa, Boška Obradovića i Vojislava Šešelja povodom izgradnje autoputa Niš-Merdare. To je grupa opozicionih stranaka koja nas je nazivala izdajnicima koja nam je govorila da takav autoput Srbiji ne treba i da nema šta država da gradi ka Albaniji”, rekla je Mihajlović odgovarajući na pitanja novinara.\nPrema njenim rečima, sadašnja vlada nije tako opredeljena već je njen cilj da se povezuje sa regionom.\n“Kada nešto radite, morate da imate viziju i strategiju gde želite da Srbija bude i kako treba da bude razvijena, ne ove godine, ne za pet godina, nego za 20 i više godina. Srbija treba da bude povezana sa regionom i okrenuta evropskim integracijama i standardima”, podvukla je Mihajlović.


Beogradski Maraton | Vest | Nemanja Cerovac brani titulu na BEG R\nNemanja Cerovac brani titulu na BEG Runway Run trci\nJedan od najboljih srednjeprugaša i kros trkača Srbije vraća se na pistu svog prošlogodišnjeg uspeha.\nPoletno sletna staza i rulne staze Aerodroma Nikola Tesla Beograd biće u noći 01.06.2019. god mesto svojevrsnog spektakla, okupljanja 1000 rekreativnih trkača, mesto dobre atmosfere i pozitivnih vibracija, ali i trkačko poprište nekih od najboljih srednje i dugoprugaša iz Srbije.\n„Izuzetno se radujem povratku u Beograd i svom ponovnom učešću na BEG Runway Run trci. Prošle godine san uživao u ovom potpuno jedinstvenom i izuzetno dobro organizovanom događaju trčeći po pisti Aerodroma Nikola Tesla Beograd. U takvoj atmosferi svi trkači su se osećali kao da imaju krila. Bilo je to neverovatno iskustvo koje mi je ostalo u najlepšem sećanju. Protrčavanje ispod vodenog luka pre samog ulaska u cilj je bilo nezaboravno i veliko iznenađenje. Tako se, uostalom, dočekuju najveći šampioni pri povratku kući posle ostvarenih velikih sportskih uspeha“ – izjavio je Nemanja Cerovac.\n„Očekujem dobru konkurenciju na trci i bilo bi lepo da me ponovo sačeka vodeni luk pre nego što uđem u cilj“ – zaključio je svoju izjavu Nemanja Cerovac, jedan od najtalentovanijih trkača u Srbiji, dugogodišnji član Atletskog kluba „Mladost“ iz Užica i učenik Slavka Kuzmanovića.\nU poslednjoj deceniji Cerovac je bio višestruki rekorder Srbije na 1500 m i 3000m u mlađe juniorskoj i juniorskoj kategoriji, osvajač medalja na Balkanskim prvenstvima i dvostruki osvajač medalja na prvenstvima Evrope u krosu u juniorskoj (Albufeira 2010. srebrna medalja) i mlađe seniorskoj konkurenciji (Beograd 2013. bronzana medalja).\nDruga trka BEG Runway Run biće održana tokom noći 01.06.2019. godine sa početkom u 01:30h u organizaciji Beogradskog maratona i VINCI Airports Serbia uz pokroviteljstvo Skupštine grada Beograda.\nGenerated: 14.21.41TRU CHACHE


Kebo uskratio podršku Čučkovićevoj i Budimirovoj\nNaslovnica NAJNOVIJE Politika Kebo uskratio podršku Čučkovićevoj i Budimirovoj\nSarajevo – Potpredsjednik Federacije BiH /FBiH/ Mirsad Kebo obavijestio je predsjednika FBiH Živka Budimira da neće podržati njegov prijedlog o imenovanju sudija Ustavnog suda FBiH.\nKebo je naveo da mu je tokom konsultacija o imenovanjima sudija Ustavnog suda FBiH uskraćeno iznošenje konačnog stava u vezi sa kandidatima sa liste Visokog sudskog i tužilačkog savjeta BiH, prije konačnog prijedloga odluke predsjednika.\n“To znači da Kebo neće podržati prijedloge koji će staviti žmrlju na obrazž rukovodstva FBiH i instituciju Ustavnog suda”, saopšteno je iz kabineta potpredsjednika FBiH.\nU saopštenju se navodi da je njegov stav da je “nezaobilazno da u prijedlogu odluke koja se upućuje Domu naroda Parlamenta FBiH bude kandidat iz reda bošnjačkog naroda, da bi u potpunosti bio kompletiran Ustavni sud, koji se u skladu s Ustavom FBiH, sastoji iz devet sudija i to najmanje po dva iz reda sva tri konstitutivna naroda i jednog iz reda ostalih”.\nPotpredsjednik FBiH iz reda bošnjačkog naroda insistira da se pri izboru sudija treba voditi isključivo profesionalnim i moralnim referencama kandidata.\nKebo smatra da je rukovodstvo FBiH u ovom sazivu odgovorno da omogući Ustavnom sudu da radi u punom kapacitetu, odnosno da imenuje nedostajuće sudije. “Ne treba dozvoliti da nas na to podsjeća međunarodna zajednica, jer je to naša obaveza”, poručio je Kebo.\nKebo dodaje da se, osim o profesionalnim referencama, mora voditi računa i o nacionalnom sastavu, te uvažiti činjenica da se u sastav Ustavnog suda FBiH treba imenovati još jedan sudija iz reda bošnjačkog naroda.\nPredsjednik FBiH Živko Budimir nedavno je donio prijedlog odluke o imenovanju sudija Ustavnog suda FBiH, pri čemu je predložio Mirjanu Čučković iz reda srpskog naroda i Vesnu Budimir iz reda hrvatskog naroda, a svoju saglasnost na ta imenovanja već je dao potpredsjednik FBiH Svetozar Pudarić.\nBudimirova je tužilac BiH i rukovodi Posebnim odjeljenjem za ratne zločine Tužilaštva BiH, dok je Čučkovićeva sekretar Ustavnog suda FBiH.\nUstavni sud FBiH trenutno radi sa pet sudija, koji moraju jednoglasno odlučivati, da bi bila donesena odluka u određenom predmetu.


ROĐENDAN PREDSEDNIKU VLADE RUSIJE MEDVEDEVU: Evo šta mu je poželeo predsednik Vučić! • HAPPYTV.RS\nROĐENDAN PREDSEDNIKU VLADE RUSIJE MEDVEDEVU: Evo šta mu je poželeo predsednik Vučić!\n- Posebna nam je čast da nas posetite na dan kad obeležavamo 75. godišnjicu oslobođenja Beograda, da zajedno proslavimo dan kada su naši narodi, ujedinjeni u slobodarstvu, porazili zajedničkog neprijatelja- istakao je predsednik Vučić.\nPremijer Medvedev je zahvalio predsedniku Vučiću na toplim čestitkama i rekao da se raduje poseti Beogradu i zajedničkoj proslavi pobede nad fašizmom.\nOn je, takođe, naglasio da će nastaviti da radi na daljem razvoju saradnje Srbije i Rusije i dogovara zajedničke projekte.\n- Uzajamno poštovanje, razumevanje i poverenje, pruža mi uverenje da i dalje mogu da računam na Vašu podršku u ostvarivanju zajedničkih projekata- naglasio je predsednik Vučić.\nFoto: Youtoube Printscreen/ImageNEWs


Dodik: BiH sve više liči na islamsku državu - Prnjavorski informativni portal\nPredsjednik Republike Srpske Milorad Dodik izjavio je da ga odluka Univerziteta u Sarajevu da se petkom u vrijeme muslimanske molitve ne zakazuju predavanja i ispiti za studente podsjeća na protjerivanje Djeda Mraza iz sarajevskih vrtića i ocijenio da BiH sve više liči na islamsku državu.\n“Mene ništa ne iznenađuje, kao što je donesena prije neki dan odluka da se za vrijeme Nove godine neće točiti alkohol u Sarajevu ili kada su prije nekoliko godina protjerali Djeda Mraza iz Sarajeva ili to čine još uvijek u nekim institucijama. Dakle, ništa tu nije novo”, rekao je Dodik novinarima u Beogradu.\nOn je ocijenio da je najnovija odluka dio jednog šireg koncepta koji mnogi neće da vide, a to je potupna islamizacija BiH. Dodik kaže da je univerzitet javna institucija i da ne treba uvoditi u nastavu određena vjerska obilježavanja.\nOn je dodao da ovaj postupak nije ništa novo i istakao da sada u Sarajevu čak i parlament prekida rad u vrijeme islamske molitve i pravi se pauza da bi se poslanici molili.\n“To sve više liči na islamsku državu, šta da radite”, naveo je Dodik. Senat Univerziteta Sarajevo usvojio je inicijativu Studentskog parlamenta o neodržavanju predavanja i ispitnih rokova na fakultetima tog univerziteta petkom zbog islamske molitve džuma-namaza.


Evroliga objavila saopštenje o utakmici Partizan - Slask\nEvroliga: Poljaci oštećeni u Beogradu /video/\nEvroliga je objavila da je ekipa poljskog Šlonska oštećena u utakmici Evrokupa protiv Partizana u Beogradu. 17.12.2021, Sputnik Srbija\nKako je navedeno, u poslednjem napadu poljske ekipe napravljen faul nad Lukašom Kolendom, odnosno on je primio udarac od Zeka Ledeja.Evroliga je objavila zvanično saopštenje tim povodom.„U četvrtoj četvrtini, na pet sekundi do kraja napada, loptu je izveo Ivan Ramljak iz ekipe Šlonska. Loptu je dobio Kolenda i krenuo je ka košu kada se dogodio kontakt sa Ledejom, posle čega je lopta otišla u aut“, navedeno je u saopštenju.Sudije su loptu dodele košarkašima Partizana.Partizan je pobedio košem razlike u utakmici Evrokupa.\n13:56 17.12.2021 (Osveženo: 15:41 17.12.2021)\n© Sputnik / Lola ĐorđevićLopta u obruču\nEvroliga je objavila da je ekipa poljskog Šlonska oštećena u utakmici Evrokupa protiv Partizana u Beogradu.\nKako je navedeno, u poslednjem napadu poljske ekipe napravljen faul nad Lukašom Kolendom, odnosno on je primio udarac od Zeka Ledeja.\nEvroliga je objavila zvanično saopštenje tim povodom.\n„U četvrtoj četvrtini, na pet sekundi do kraja napada, loptu je izveo Ivan Ramljak iz ekipe Šlonska. Loptu je dobio Kolenda i krenuo je ka košu kada se dogodio kontakt sa Ledejom, posle čega je lopta otišla u aut“, navedeno je u saopštenju.\nSudije su loptu dodele košarkašima Partizana.\n„Kontakt između Ledeja i Kolende se dogodio unutar polukruga u trenutku šuta. Trebalo je da bude dosuđen faul Ledeju, a dva slobodna bacanja dodeljena Kolendi“, ističe se u saopštenju.\nPartizan je pobedio košem razlike u utakmici Evrokupa.\nDangubić spasao Partizan neprijatnog iznenađenja u Beogradu!\n15 Decembar 2021, 22:33


Prihvatni centri - UNHCR Bosnia and Herzegovina\nUred za pružanje besplatne pravne pomoći pri Ministarstvu pravde Bosne i Hercegovine\nSvaki centar ima ograničen prostor i vlastite kriterije prihvata / kvalifikovanost u samom procesu smještanja, dok je za neke potrebno upućivanje. Ovi centri su često popunjeni.\nImajte na umu da svaki prihvatni centar ima zasebna pravila koja morate poštovati. Ovo uključuje pravila o trajanju vašeg odsustva iz centra. Kršenje ovih pravila može značiti da ćete biti izbačeni iz centra i da se nećete moći vratiti.\nViše informacija o ovom pitanju možete dobiti od strane UNHCR-a I IOM-a.\nAzilantski centar, Delijaš, Trnovo, Kanton Sarajevo\nAzilantskim centrom u Delijašu upravlja Sektor za azil, Ministarstva sigurnosti Bosne i Hercegovine i pružanjem ograničenog broja smještajnih kapaciteta, kao i osnovnim uslugama bitnim za tražitelje azila.\nDa bi vam se dozvolio ulazak u azilantski centar u Delijašu, morate prvo imati važeću potvrdu o izraženoj namjeri za traženje azila (‘bijeli papir’) ili važeći karton tražitelja azila (‘žuti karton’) kao i obrazac kojim vas upućuje Služba za poslove sa strancima. Bez toga, neće vam biti dozvoljen ulazak u azilantski centar. Više informacija o ovom pitanju možete zatražiti od UNHCR-a.\nLokacija: Delijaš, Trnovo\nIzbjegličko prihvatni centar Salakovac, Mostar, Hercegovačko-neretvanski kanton\nIzbjegličko prihvatnim centrom u Salakovcu upravlja Ministarstvo za ljudska prava i izbjeglice Bosne i Hercegovine, a u njemu se nalazi ograničen broj smještajnih kapaciteta i pružaju se osnovne usluge bitne za tražitelje azila i izbjeglice.\nDa bi vam se dozvolio ulazak u izgjegličko prihvatni centar Salakovac, morate prvo imati važeću potvrdu o izraženoj namjeri traženja azila (‘bijeli papir’) ili važeći karton tražitelja azila (‘žuti karton’) i obrazac upućivanja na smještaj Službe za poslove sa strancima. Bez tog,a vam neće vam biti dozvoljen ulazak u izbjegličko prihvatni centar Salakovac. Više informacija o ovom pitanju možete zatražiti od UNHCR-a.\nLokacija: Salakovac, Mostar\nPrivremeno prihvatni centar Ušivak, Hadžići, Kanton Sarajevo\nPrivremeno prihvatnim centrom Ušivak u Hadžićima upravlja Služba za poslove sa strancima, a IOM potpomaže upravljanje centrom. U centru se nalazi ograničen broj smještajnih kapaciteta, a omogućen je pristup osnovnim uslugama bitnim za stanovnike kampa koji su mješanih profila, uglavnom muškarci, samci.\nUskladu sa najnovijim informacijama bilo je moguće doći izravno u privremeni prihvatni centar Ušivak bez upućivanja između 10:00 i 14:00 sati, između ponedjeljka i petka. Više informacija o ovom pitanju, možete zatražiti od UNHCR-a.\nLokacija: Hadžići, Kanton Sarajevo\nPrivremeno prihvatni centar Sedra, Cazin,Unsko –sanski kanton\nPrivremeno prihvatnim centrom Sedra, u Cazinu u Unsko-sanskom kantonu, upravlja IOM i raspolaže ograničenim smještajnim kapacitetima i pruža osnovne usluge, potrebne ranjivim tražiteljima azila i migranitima, Taj centar se isključivo koristi za smještaj porodica s djecom i ugroženim pojedincima.\nZa ulazak i smještaj u Sedru, morate biti upućeni od strane odgovornih institucija. Bez upućivanja vam se neće dozvoliti pristup Sedri. Za više informacija se možete obratiti IOM-u i UNHCR-u.\nLokacija: Ostrožac na Uni, Cazin,Unsko-sanski kanton\nPrivremeno prihvatni centar Bira, Bihać, Unsko-sanski kanton\nPrivremeno prihvatnim centrom “Bira” u Bihaću u Unsko-snanskom kantonu, upravlja IOM. Centar ima ograničene smještajne kapacitete , a u njenu se pružaju osnovne usluge, potrebne stanarima mješovitih profila , pretežno muškaraca koji su samci.\nZa više informacija po ovom pitanju, možete se obratiti IOM-u ili UNHCR-u.\nLokacija: Bihać, Unsko-sanski kanton\nPrivremeno prihvatni centar Miral, Velika Kladuša, Unsko-sanski kanton\nPrivremeno prihvatnim centrom “Miral” u Velikoj Kladuši u Unsko-snanskom kantonu, upravlja IOM. Centar ima ograničene smještajne kapacitete, a u njemu se pružaju osnovne usluge, potrebne stanarima mješovitih profila , pretežno muškaraca koji su samci.\nNa ovoj lokaciji se trenutno ne prihvataju porodice i razdvojena djeca/maloljetnici bez pratnje.\nZa više informacija po ovom pitanju, možete se obratiti IOM-u i UNHCR-u.\nLokacija: Velika Kladuša, Unsko-sanski kanton\nPrivremeno prihvatni centar Borići, Bihać, Unsko-sanski kanton\nPrivrmeno prihvatnim centrom “Borići” u Bihaću u Unsko-sanskom kantonu upravlja IOM. Centar ima ograničene smještajne kapacitete, a u njemu se pružaju osnovne usluge potrebne ugroženim tražiteljima azila i migrantima. Na ovoj lokaciji se isključivo smještaju porodice sa djecom i ugrožene osobe.\nZa ulazak i smještaj u Boriće morate biti upućeni od strane odgovornih institucija. Bez upućivanja vam se neće dozvoliti pristup Borićima. Za više informacija po ovom pitanju se možete obratiti IOM-u i UNHCR-u.


Engleska, fudbal i ljudska prava: Zašto je prodaja Njukasla konzorcijumu iz Saudijske Arabije kontroverzna - BBC News na srpskom - Dnevni list Danas\nPočetna » BBC News na srpskom » Engleska, fudbal i ljudska prava: Zašto je prodaja Njukasla konzorcijumu iz Saudijske Arabije kontroverzna\nBBC News na srpskom23.10.2021. 16:16\nHatidže Džengiz, verenica ubijenog novinara Džamala Kašogija, nazvala je preuzimanje Njukasla srceparajućim\nProdaja engleskog Fudbalskog kluba Njukasla konzorcijumu predvođenim Saudijskom Arabijom pozdravili su mnogi navijači, ali su ga osudili organizacije za zaštitu ljudskih prava.\nKonzorcijum je kupio Njukasl za više od 360 miliona evra.\nSamo 13 dana posle sklapanja ugovora o kupoprodaji, trener Njukasla Stiv Brus je napustio klupu.\nNjukasl je trenutno na pretposlednjem mestu engleske Premijer lige posle osam mečeva i nema nijednu pobedu do sada.\nEvo nekih razloga zašto se ova prodaja smatra kontroverznom.\nSaudijski princ odobrio ubistvo novinara Kašogija – tvrde američke službe\nSaudijska Arabija: Smrtne kazne za ubistvo novinara Džamala Kašogija\nMeđunarodni položaj i ugled Saudijske Arabije ozbiljno su narušen ubistvom novinara Džamala Kašogija oktobra 2018. godine.\nAnjes Kalamar, specijalna izveštačica Ujedinjenih nacija za vansudska i arbitrarna pogubljenja, rekla je da je Kašogi „brutalno ubijen“ u saudijskom konzulatu u glavnom gradu Turske, Istanbulu.\nSaudijska Arabija identifikovala „Kašogijevog ubicu“\nSaudijski princ optužen za umešanost u pokušaj ubistva u Kanadi\nKako sam kontroverznog princa učio engleski\nDe fakto vladar Saudijske Arabije, prestolonaslednik Mohamed bin Salman i drugi visoki zvaničnici takođe su inkriminisani.\nIako je prestolonaslednik porekao bilo kakvu umešanost, njegov ugled u inostranstvu bio je ozbiljno narušen.\nKašogijeva verenica Hatidže Džengiz nazvala je kupovinu Njukasla „žalosnim i srceparajućim„.\nKraljevskim fondom za javna ulaganja, koji ima 80 odstoi vlasništva u Njukaslu, predsedava prestolonaslednik Mohamed bin Salman, iako je Premijer liga saopštila da je dobila uveravanja da saudijska vlada neće kontrolisati klub.\nPogledajte intervju sa Kašogijevom verenicom\nIntervju sa Kašogijevom verenicom\nZatvaranje aktivistkinja za ženska prava\nPosle skoro tri godine, Lujan al-Hatlul je puštena iz zatvora u februaru\nSaudijske vlasti su 2018. uhapsile 13 aktivistkinja za prava žena koje su vodile kampanju za ukidanje zabrane ženama da voze.\nIstražitelji su navodno najmanje četiri žene mučili i seksualno zlostavljali.\nTribunal za terorizam je 2020. godine proglasio najistaknutiju aktivistu Lujan al-Hathlulu krivom za zločine protiv države.\nOna je negirala optužbe, a stručnjaci Ujedinjenih nacija za ljudska prava opisali su ih kao „lažne“.\nSudija je u međuvremeui suspendovao deo njene petogodišnje zatvorske kazne, otvarajući put za njeno puštanje ovog februara, ali joj je i dalje zabranjeno da napušta Saudijsku Arabiju i podleže još nekim ograničenjima.\nSve druge aktivistkinje, osim jedne, navodno su do sada sada izašli iz zatvora uz kauciju ili služe uslovne kazne.\nVozačke dozvole i za žene u Saudijskoj Arabiji\nGušenje kritičke misli\nAbdul Tahman je mučen, pre nego što je osuđen na 20 godina zatvora zbog kritike vlasti, kaže njegova sestra\nAktivistkinje za ženska prava nisu jedine pritvorene u sklopu gušenja kritike vlasti u Saudijskoj Arabiji, gde su zabranjene političke partije, sindikati i nezavisne grupe za ljudska prava.\nPrema međunarodnim organizacijama za ljudska prava, desetine aktivista za zaštitu ljudskih prava, intelektualaca, akademika, sveštenstva i reformista takođe su uhapšeni od 2017. samo zbog težnji da se omogući pravo na slobodu govor.\nMnogi su se suočili sa, kako je naveo Amnesti internešenel, nepravednim suđenjima i nejasnim optužbama za terorizam i sajber kriminal, i dobili su vrlo stroge kazne, neki i smrtne.\nNekoliko dana pre preuzimanja Njukasla, sud je potvrdio zatvorsku kaznu od 20 godina izrečenu saudijsko-američkom humanitarnom radniku Abdulu Rahmanu al-Sadanu zbog pisanja satiričnih tvitova u kojima se kritikuju vlasti.\nNjegova sestra, Aredž, rekla je da je bio „brutalno mučen“ pre nego što je osuđen i da je preuzimanje Njukasla pokušaj da se „operu“ nečasne radnje i postupci.\nRat u Jemenu izazvao je veliku humanitarnu katastrofu, kažu iz UN\nSaudijska Arabija je žestoko kritikovana zbog vojne kampanje u susednom Jemenu koja je izazvala humanitarnu katastrofu.\nKoalicija predvođena Saudijskom Arabijom intervenisala je 2015. godine pošto su jemenski pobunjenici preuzeli kontrolu nad većim dijelom zapada zemlje i prisilili predsednika da pobegne u inostranstvo.\nU borbama je navodno poginulo više od 100.000 ljudi, a nezavisna grupa za praćenje situacije navela je da je 8.700 civila stradalo u vazdušnim napadima koalicije.\nProcenjuje se da je na desetine hiljada ljudi umrlo od indirektnih uzroka, poput nedostatka hrane, zdravstvenih usluga i infrastrukture, dok je delimična blokada koalicije ometala napore da se pomogne 20 miliona ljudi kojima je potrebna humanitarna pomoć.\nStručnjaci UN kažu da su obe strane u sukobu možda počinile ratne zločine, iako je koalicija tvrdila da se pridržava pravila rata.\nSaudijska Arabija je navodno u prvoj polovini 2021. pogubila više ljudi nego u čitavoj 2020.\nSaudijska Arabija je jedna od država sa najvećim brojem izrečenih i izvršenih smrtnih kazni.\nZovu je i najvećim svetskim dželatom.\nNajmanje 40 ljudi je ubijeno u ovom kraljevstvu između januara i jula 2021. godine, prema organizaciji Amnesti internešenel.\nU junu ove godine, čovek je pogubljen za zločine koje je navodno počinio sa 17 godina, uprkos prethodnim uveravanjima Kraljevine da je ukinula smrtnu kaznu za maloletne prestupnike.\nMustafa al-Darviš je osuđen po nekoliko optužbi zbog učešća u antivladinim protestima, iako je na suđenju rekao da su njegova priznanja izvučena mučenjem.\nOdnos prema LGBT ljudima\nIako Saudijska Arabija nema zakone koji se odnose na seksualnu orijentaciju ili rodni identitet, ljudi za koje se sumnja da su imali seksualne odnose izvan braka, kao što su preljuba, veze muškaraca ili druga „nemoralna“ dela, i dalje se kažnjavaju.\nZakon protiv sajber kriminala takođe kriminalizuje aktivnosti na mreži ako se smatra da je u suprotnosti sa „javnim poretkom, verskim moralom i privatnošću“.\nSud je jula 2020. godine osudio jemenskog blogera osudio na 10 meseci zatvora, a zatim i deportaciju zbog objavljivanja video zapisa na društvenim mrežama u kojima poziva na jednaka prava svih, a među njima i homoseksualaca.\nPogledajte i ovaj video: Dve sestre pobegle od oca koga su optužile za zlostavljanje\nZašto su dve sestre iz Saudijske Arabije pobegle od porodice\nBBCSava centar Drugu subotu zaredom, neke od ključnih puteva i saobraćajnica u Srbiji blokirali su demonstranti nezadovoljni načinom na koji država rešava ekološke probleme. Nekoliko hiljada ljudi blokiralo je u Beogradu autoput kod Sava centra, most Gazela i trg Slaviju. Pored Beograda, ekološke organizacije najavile su blokadu u više od 50 gradova. BBCSlavija Ključni zahtevi […]\nEPAVakcinacija u Italiji Italijan koji je želeo potvrdu o...


Svaki učenik dobija jedinstveni obrazovni broj koji će ga pratiti kroz školovanje - Zelena učionica\nPrva faza uvođenja jedinstvenog informacionog sistema u prosveti biće završena u martu sledeće godine, kada će svakom učeniku i studentu u Srbiji biti dodeljen jedinstveni obrazovni broj (JOB), najavila je savetnica ministra prosvete Biljana Marić.\nMarić je objasnila da će dodeljivanjem tog broja država biti u mogućnosti da učenike i studente prati kroz čitavo školovanje, od predškolskog obrazovanja, pa do fakulteta.\nJOB će predstavljati individualnu i neponovljivu oznaku koja se sastoji od 16 karaktera, a Marić kaže da je sve u skladu sa važećim propisma u oblasti obrazovanja i vaspitanja, kao i sa pravilima o zaštiti podataka o ličnosti. Ona dodaje da neće biti mogućnosti zloupotrebe, jer će se u informacionom sistemu svaki učenik voditi samo sa svojim jedinstvenim obrazovnim brojem, a svi ostali podaci ostaju dostupni samo na nivou ustanove.\n“Ustanove će i dalje raspolagati onim podacima kojima po zakonu imaju prava da raspolažu – ime, prezime, jedinstveni matični broj učenika, ime i prezime roditelja. Sam informacioni sistem će učenika prepoznavati samo na nivou JOB, ostale podatke nećemo videti u sistemu”, navela je Marić.\nOna ističe da će uvođenje JOB pojednostaviti procedure upisa u škole i na fakultete, pa više neće biti potrebno dostavljati dokumente prilikom prelaska sa jednog nivoa obrazovanja na drugi, jer će ceo set podataka pratiti učenika.\nMarić tvrdi da će roditeljima i učenicima informacioni sistem i podaci koji budu dostupnu pomoći pri odabiru buduće škole i zanimanja, jer će se bolje sagledavati potrebe tržišta rada. Ona ukazuje i na to da korist od uvođenja jedinstvenog informacionog sistema neće imati samo prosveta, već i privreda.\n“Prvi put u Srbiji imaćemo tačan pregled koliko imamo učenika, u koje škole idu, nakon osnovnih škola u koje škole se upisuju, da li u gimnazije, srednje tehničke škole, šta rade nakon toga, da li upisuju fakultete ili idu na tržište rada, koliko brzo su se zaposlili, gde su se zaposlili, za koju prosečnu platu, tako da ćemo imati praktično na jednom mestu celu sliku našeg obrazovnog sistema i naše privrede”, rekla je Marić.\nJedan komentar na "Svaki učenik dobija jedinstveni obrazovni broj koji će ga pratiti kroz školovanje"\nRazuma dajte! kaže:\n19 avgusta, 2019 u 2:41 pm\nMože novac i pametnije da se uloži u jadnu prosvetu, ali ,,veliki brat” treba da nadzire.


Sergej Lavrov, šef ruske diplomatije, sa predsednikom Srbije Aleksandrom Vučićem tokom posete Beogradu (Foto: RFERL/Vesna Anđić)\n“Boravak šefa ruske diplomatije Sergeja Lavrova na Balkanu može se razumeti kao nastojanje da obezbedi snažniju podršku za Rusiju – imajući u vidu skoro preuzimanje mandata nove američke administracije”, rekao je za Glas Amerike Pol Mekarti regionalni direktor za Evropu Međunarodnog republikanskog instituta (IRI).\nSrbija u raskoraku sa Unijom\nNekonzistentna spoljna politika koju vodi Srbija stvara utisak da Srbija ne deli interese ni vrednosti na kojima počiva EU, jedan je od najznačajnijih zaključaka publikacije “Sedam godina usaglašavanja Srbije sa Zajedničkom spoljnom i bezbednosnom politikom EU“, navodi portal Juropijen Vestern Balkans (EWB).\nKako se navodi u publikaciji, Srbija je 2013. otvorila pregovore sa EU, a juna i septembra 2014. okončala je analitički pregled za Poglavlje 31 - Zajednička spoljna, bezbednosna i odbrambena politika EU, ali još nije otvorila to poglavlje, niti je dobila Izveštaj o skriningu.\nIstiče se, međutim, da su pitanja u vezi sa sadržinom poglavlja došla u fokus javnosti po otvaranju pregovora, pre svega zbog izbijanja oružanog sukoba u Ukrajini, ruske aneksije Krima i sukoba na istoku ovu zemlje.\nEvropska unija je, kako se naglašava, definisala jedinstveni pristup i otpočela primenu restriktivnih mera prema Ruskoj Federaciji, ali je Srbija odbila da se usaglasi i sa deklaracijama EU usmerenim prema Rusiji, kao i sa konsekventnim restriktivnim merama sa kojima EU poziva partnerske države da se usklade putem spoljnopolitičkih deklaracija.\n"Još 2008. godine je uspostavljen obrazac koji Srbija prati do danas, a koji podrazumeva vođenje računa o pristupu, pre svega, dve stalne članice Saveta bezbednosti – Ruske Federacije i Kine, a potom i drugih država koje nisu priznale Kosovo kao nezavisnu državu”, navodi se u publikaciji.\nMekarti, između ostalog i stručnjak za Balkan, smatra da Rusija, kako ukazuje, želi da pokaže da je igrač na koga se može računati.\n“Moguće je da je zabrinuta da bi nova administracija, u dogovoru sa evropskim saveznicima, mogla da osnaži angažman u regionu”, primećuje Mekarti u pisanom odgovoru za Glas Amerike.\nBiH je obuhvaćena Strategijom proširenja Evropske komisije iz 2018. – ali još nije dobila zvaničan status kandidata za članstvo u EU. Srbija poslednjih šest godina pregovara o članstvu u procesu promenjivog učinka – dok je Hrvatska, pre više godina završila proces evroatlantskih integracija, 2009. članstvom u NATO i 2013. u Evropskoj uniji i primenjuje sankcije prema Rusiji uvedene zbog ruske aneksije ukrajinskog poluostrva Krim 2014.\nLavrov u Beogradu: Rusija se zalaže za poštovanje Rezolucije 1244\nFrederik Ben Hodžis, bivši glavnokomandujući američkih kopnenih snaga u Evropi, njegov boravak u Srbiji video je kao moguću priliku da se srpskim vlastima prenesu neke poruke koje, kako kaže, one možda nisu spremne da čuju.\nHodžis, saradnik vašingtonskog Centra za analizu evropske politike (CEPA), kaže da je činjenica da su ruski zvaničnici javno odbacili tvrdnje da je novoizabrana Vlada Srbije, kako je ukazao, u manjem obimu orijentisana prema Rusiji u odnosu na prošle.\n“Međutim, čini mi se da Vlada Srbije postaje manje posvećena u tradicionalnim odnosima prema Kremlju. To, na primer pokazuje, odnos nove ministarke energetike prema direktoru srpske gasne kompanije – koja sarađuje sa Gazpromom. To bi takođe mogao biti razlog Lavrovljeve posete. Mislim da raste pritisak u tim relacijama i nadam se da će Bajdenova administracija biti spremna da pruži ruku predsedniku Vučiću”, rekao je general Hodžis za Glas Amerike.\nU 2020, godini na izmaku, Srbija nije otvorila nijedno pregovaračko poglavlje sa Evropskom unijom, što su pojedini predstavnici zemalja članica obrazlagali time što je u nedovoljnoj meri sprovela reforme u oblastima vladavine prava, borbe protiv korupcije, zaštite novinara i slobode izražavanja.\nPol Mekarti primećuje da bi Rusija takvo stanje stvari mogla iskoristiti za dodatno odvraćanje Srbije od puta ka članstvu u Uniji – ali nije siguran da bi takve težnje mogle imati učinak.\n“Budućnost Srbije je na zapadu – u Evropskoj uniji. Jednostavno, Rusija ne raspolaže dovoljnom ekonomskog moći da zadovolji potrebe Srbije. Sa druge strane - da li će Srbija zadovoljiti kriterijume Evropske unije zavisi od nje same. Rusija će nastojati da stvara haos upotrebom dezinformacija u pogledu napredovanja Srbije ka EU. Ali, mislim da neće uspeti u tome. U narednim godinama na Beogradu je da donese značajnu ulogu”, ukazuje Mekarti – stručnjak američkog Međunarodnog republikanskog instituta.\nRusija ne raspolaže dovoljnom ekonomskog moći da zadovolji potrebe Srbije: Pol Mekarti\nUprkos tome što je očigledan deo odgovornosti Srbije zbog zastoja na putu evrointegracija – Frederik Ben Hodžis signalizira da je potrebno sagledati i šta se dešava na drugoj strani.\n“Ne radi se ovde samo o Srbiji! Evropska unija još nije otpočela pregovore ni sa dve NATO članice. Nažalost, to bi Kremlj mogao iskoristiti da odvuče čitav Zapadni Balkan i istočni Mediteran – ukoliko nismo na oprezu i spremni da se takmičimo na svim poljima. Evropska unija ima mnogo problema sa kredibilitetom. Odluke donosi sporo i nespretno. Izostaju snaga i posvećenost za prijem novih članova za Zapadnog Balkana. Narodi Balkana i njihovi politički predstavnici svesni su da je članstvo još daleko. Srbija je potpisala dobar sporazum u Beloj kući u septembru – tako da to što u pregovorima nije otvoreno nijedno poglavlje posledica je pritiska EU i njenih razočaranja u dijalogu Srbije i Kosova”, podvlači Ben Hodžis u odgovoru Glasu Amerike.\nBugarska nije odobrila početak pregovora Severne Makedonije i EU\nIako na putu pristupanja Evropskoj uniji, što podrazumeva i usklađivanje spoljne politike sa tom zajednicom, Srbija održava bliske političko-ekonomsko-vojne veze sa Rusijom. Nedavno je u Ujedinjenim nacijama glasala protiv rezolucije kojom je Rusija pozvana da povuče trupe sa ukrajinskog poluostrva Krim koje je anektirala 2014. godine. Takođe, Srbija veoma često organizuje javne prikaze naoružanja i oruđa nabavljenih iz Rusije ili Kine, po ceni i uslovima koji su javnosti Srbije najčešće u potpunosti nepoznati.\nIpak, general Hodžis nesaglasan je sa tumačenjima da bi izbor nove američke administracije mogao uticati na nekakav vid zaokreta u odnosima Srbije i Sjedinjenih Država koji su, čini se, bili unapređeni za vreme mandata predsednika Donalda Trampa.\n“Verujem da je Srbija voljna da nastavi sa poboljšanjem odnosa sa Sjedinjenim Državama. Trampova administracija nije povukla priznanje nezavisnosti Kosova. Isključivo je pomagala taj proces. Napore i inicijative u vezi sa dijalogom Srbije i Kosova, “Mini šengenom” i inicijativom "Tri mora" trebalo bi da nastavi i Bajdenova administracija. Ako neko razume koliko su Srbija i Zapadni Balkan danas drugačiji – onda je to izabrani predsednik Bajden. I kada je posetio Srbiju dok je bio na funkciji potpredsednika pre nekoliko godina – jasno je pokazao to razumevanje”, podvlači Ben Hodžis.\nAko neko razume koliko su Srbija i Zapadni Balkan danas drugačiji – onda je to izabrani predsednik Bajden: Ben Hodžis\nSrbija i Kosovo su, nakon perioda sukoba sa kraja devedesetih godina prošlog veka i intervencije NATO-a kojom je rat završen, u procesu pregovora o normalizaciji odnosa koji traju skoro deset godina. Dijalogu Srbije i Kosova posreduje Evropska unija – a godinu na izmaku obeležio je pojačan angažman administracije odlazećeg predsednika Donalda Trampa i potpisivanja sporazuma o ekonomskoj saradnji dve strane u Beloj kući.\nCivilni sektor nezadovoljan izostankom reformi\nGrupa od 75 organizacija civilnog društva Srbije izrazila je nezadovoljstvo izostankom reformi koje je Vlada Srbije prihvatila da sprovede u procesu pristupanja Evropskoj uniji, pogoršanjem poštovanja demokratskih principa i vladavine prava, prisustvom govora mržnje i porastom nasilja nad pojedincima, novinarima, medijima, političkim neistomišljenicima.\n"Pozivamo Vladu Srbije da izvuče pouke iz odluke Saveta EU da ove godine ne otvori ni jedno pregovaračko poglavlje", navodi se u saopštenju koje je objavila nevladina organizacija “Građanse inicijative”.\n"U trenutku kada EU počinje da razmatra svoju stratešku budućnost i ulogu u novim globalnim okvirima, a među građanima Srbije raste broj skeptika prema članstvu u Uniji, Vlada ima posebnu odgovornost da objasni građanima zašto je važno da Srbija ubrza neophodne promene u cilju pristupanja EU", ukazano je u saopštenju.\n“Mislim da Beograd želi da nađe način da prevaziđe pitanje Kosova – bez želje da previše pruži drugoj strani”, primećuje Pol Mekarti.\n“Srbija želi članstvo u EU – ali, sa druge strane strane, ne želi da ostavi utisak kao da se prebrzo odriče mnogo toga. Jer bi to moglo da izazove katastrofalne rezultate na narednim izborima”, mišljenje je stučnjaka Međunarodnog republikanskog instituta.\n“Trenutna situacija na Kosovu je prilično nesređena. Samo partija premijera Hotija podržava dijalog sa Srbijom. Mislim da će stvari postati jasnije kada, početkom 2021, budu održani izbori. Do tada ne vidim da bi moglo biti ikakvog napretka. A, sa druge strane, deluje da Beogradu odgovara čekanje”, Mekartijev je zaključak.\nSa druge strane, međutim, general Ben Hodžis smatra da je, kako kaže, lopta sada u dvorištu Beograda.\n“Koji bi Bajdenu trebalo da pokaže koliko je napredovao. Tako što će izručiti sve koji su odgovorni za ratne zločine na Kosovu i može tražiti da Kosovo učini isto – umesto što negira Miloševićeve zločine. Beograd je demonstrirao da Srbija 2020. nije Srbija iz 1999. Trebalo da pojača prisustvo u Vašingtonu, Briselu, Berlinu, Parizu i Londonu. Trebalo bi da odvoji pitanja Republike Srpske i Kosova. Gospodin Dodik, nažalost, pričinjava štetu time što nastavlja da povezuje ta dva pitanja”, smatra general Hodžis.\nStručnjak vašingtonskog Centra za analizu evropske politike (CEPA) očekuje da će Sjedinjene Države nastaviti Srbiju da posmatraju kao partnera u regionu.\n“Da će Srbiji pružiti opcije koje su bolje nego zavisnost od Kremlja. Mislim da mladi u Srbiji od toga nisu mnogo dobili. Šta je dobro proizašlo iz toga? SAD mogu da ponude bolje prilike u smislu ulaganja u ekonomiju. Ali, Srbija sama sebi ne pomaže kada u Ujedinjenim nacijama glasa protiv rezolucije kojom se od Rusije traži da povuče trupe sa Krima. Kakvu korist to donosi mladima Srbije?”, pita se Frederik Ben Hodžis.\nDvojica stručnjaka koji su svoje stavove podelili sa Glasom Amerike ne isključuju mogućnost da će Rusija pitanje Kosova nastaviti da koristi kako bi ostvarivala svoje interese na području Balkana.\n“Kremlj za sebe ne vidi nikakvu korist ukoliko Kosovo i Srbija budu u mogućnosti da postignu sporazum i napreduju sa poboljšanim ekonomskim i političkim šansama. Tako da će nastaviti da podriva sve napore koji bi mogli doprineti rešenju tog pitanja”, uveren je Frederik Ben Hodžis.\nFabrici i Selaković o EU\nŠef Delegacije Evropske unije u Srbiji Sem Fabrici je tokom virtuelnog sastanka sa ministrom spoljnih poslova Srbije Nikolom Selakovićem i ambasadorima zemlja EU istakao podstrek koji EU pruža postepenom usklađivanju spoljne politike Srbije sa EU, kao i promociji dijaloga o pitanjima spoljne i bezbednosne politike u cilju promovisanja multilateralizma, saopštila je delegacija EU.\n"Fabrici je izrazio zadovoljstvo zbog jasne posvećenosti ministra procesu evropskih integracija kao ključnom aspektu spoljne politike koji ima presudni značaj za stabilnost u regionu i za dijalog sa Prištinom koji se odvija pod okriljem EU", navedeno je u saopštenju.\nMinistarstvo spoljnih poslova ukazalo je u saopštenju da punopravno članstvo u EU ostaje jedan od ključnih spoljnopolitičkih prioriteta Vlade.\nMinistar Selaković je ocenio da je Srbija ostvarila, kako je saopšteno, brojne značajne korake u reformskom procesu što, kako je ukazano, Godišnji izveštaj Evropske komisije o napretku ne reflektuje u potpunosti.\nSrbija je u pristupnom procesu za članstvo u EU otvorila 18 od ukupno 35 poglavlja. U 2020. nije otvorila nijedno pregovaračko poglavlje.\nPol Mekarti dodaje da bi u tom smislu Rusija trebalo da bude, kako kaže doslednija.\n“Podržava Srbiju kada je reč o njenom teritorijalnom integritetu – a sa druge strane podržava stvaranje, takoreći, paradržave u Bosni – podrivajući jedinstvo zemlje”, navodi američki stručnjak.\nPoseti Srbiji prethodio je boravak šefa ruske diplomatije Lavrova u Bosni i Hercegovini i jednom od njenih entiteta Republici Srpskoj. Obeležio ga je neuobičajen gest hrvatskog i bošnjačkog člana Predsedništva BiH – koji su odbili da se susretnu sa ruskim državnikom.\n“Ponašanje gospodina Dodika, kao i otvoreno mešanje ministra Lavrova u unutrašnja pitanja Bosne i Hercegovine i u pogledu puta ka NATO – navedeni su kao razlozi. Inače, mislim da su pogrešili što se nisu sastali sa Lavrovim. Mnogo bi bolje bilo da su to učinili i javno mu se suprotstavili zbog napada na integritet i suverenitet Bosne i Hercegovine – kao i podršku Dodikovim separatističkim istupima”, primećuje general Hodžis koji upozorava i na poruku kojom je srpski član Predsednišva BiH Milorad Dodik dočekao gosta iz Rusije.\n“Gospodin Dodik obično krivi Zapad za kršenje Dejtonskog mirovnog sporazuma – uprkos tome što ga i sam često krši. Ovoga puta Lavrovu je poručio da će, kako je rekao, danas biti u Republici Srpskoj, a sutra u Bosni i Hercegovini – uprkos tome što je Republika Srpska deo Bosne i Hercegovine”, zaključuje Hodžis u razgovoru za Glas Amerike.\nIstovremeno, Mekarti ocenjuje da je Sergej Lavrov, kako se izrazio, mnogo bliži Dodiku i želi da zaštiti aktuelne linije podele u Bosni i Hercegovini.\n“Odnosno da spreči eventualnu reviziju Dejtonskog sporazuma. Ostali članovi Predsedništva nisu saglasni sa Lavrovljevim tvrdnjama da je Dejtonski sporazum uklesan u kamenu i samim tim nepromenjiv”, smatra on.\nMekarti je saglasan sa tvrdnjama da Rusija podriva državnost Bosne i Hercegovine.\n“Rusija želi da Bosna ostane podeljena. Postojanje posebnog srpskog entiteta, koji ne sarađuje sa zapadom, apsolutno je u interesu Rusije”, navodi Pol Mekarti - regionalni direktor za Evropu Međunarodnog republikanskog instituta.\nIpak, general Ben Hodžis i u ovom pitanju ukazuje na, kako ih označava, pogrešne poteze koji mogu ići na dušu zapada.\n“Tu mislim da način na koji nastoji da podrije legitimne tvrdnje zvaničnika Republike Srpske i Srbije u pogledu Dejtona, ostavljajući po strani politiku koju vode, nije od pomoći. Upravo suprotno, separatistima u Republici Srpskoj i Rusima to pruža izgovore i argumente. Srbija je, sa druge strane, više puta isticala i pokazivala da ne podriva državnost Bosne i Hercegovine. Za neuspehe zapadne i lokalnih politika na Balkanu ne može se uvek kriviti mešanje Srbije”, smatra Hodžis.\nPrema njegovom tumačenju – najbolji način za izmene ili dopune Dejtonskog sporazuma je snažna veza Srbije sa zapadom.\n“I oduzeti argumente ljudima poput gospodina Dodika. Pomoći narodu Republike Srpske da razume da bi izmene Dejtonskog sporazuma bile način da se sledi Srbija”, podvlači Hodžis, stručnjak koji često podseća na transformaciju Srbije – države za koju smatra da je prešla dugačak put iz perioda devededestih godina prošlog veka do ipak reformisanije zemlje kakvom je smatra danas.\nDejton 25 godina kasnije: Sporazum koji je doneo mir, ali nije rešio sve probleme\nNa području Balkana u tekućoj nedelji obeležava se 25 godina potpisivanja Dejtonskog mirovnog sporazum kome je posredovala međunarodna zajednica. Na osnovu dokumenta koji je postao deo Ustava Bosne i Hercegovine okončan je rat na prostoru te nekadašnje jugoslovenske republike. Deo međunarodne zajednice, koji je učestvovao u nacrtu i primeni, smatra da neke od njegovih odrebi sprečavaju punu funkcionalnost države Bosne i Hercegovine i sprečavaju je na putu evroatlantskih integracija.\nPotpisana deklaracija o zajedničkom tržištu na samitu lidera Zapadnog Balkana\nSrbija, Albanija i Severna Makedonija zajedno protiv koronavirusa\nBivši portparol Oslobodilačke vojske Kosova uhapšen u Prištini\nLajčak: Vučić s pravom pita da li EU nudi evropsku perspektivu\nStručnjaci o investicionom planu EU: Milijarde evra lepše deluju na papiru, nego u praksi\nVarhelji na Kosovu: Investicioni plan za Zapadni Balkan ojačaće ekonomije regiona


Bila je najbolja sportistkinja u Jugoslaviji: Postavila je SVETSKI rekord, a u najvažnijoj trci odlučila je da sedne na pod i da se IZUJE! - Lajk.rs Document\nVera Nikolić rođena je u selu Grabovici kod Despotovca u porodici kovača. Međutim, još u mladosti je znala čime tačno želi da se bavi, a mnogima je to dokazala sa 13 godina kada je odnela pobedu na školskom krosu u Ćupriji. Tu ju je zapazio atletski stručnjak Aleksandar Petrović i predložio joj da zajedno rade.\nPosle samo godinu dana, Petrović je uspeo da pomogne Veri da ostvari neverovatne uspehe na takmičenjima širom Srbije i Jugoslavije. Sa samo 14 godina ostvarila je dobre rezultate, a sa 16 postala je reprezentativka i prvakinja Balkana.\nPrvo dragoceno zlato osvojila je na Evropskom prvenstvu u Budimpešti, 1966. godine, u trci na 800 metara, gde je “oduvala” konkurenciju i pobedila iskusniju Žužu Sabo.\nTo je bila prva zlatna medalja na evropskim prvenstvima za Jugoslaviju, a zbog ovog doprinosa Vera je dobila nadimak “Zlatna Vera”, a krajem godine je po izboru lista “Sport” proglašena za sportistu godine u Jugoslaviji.\nNajbolje uspehe ostvarila je u disciplini 800 m, u kojoj je 1966. i 1971. osvojila evropske titule, a u julu 1968. godine postavila je svetski rekord 2:00,5 koji je uspela da zadrži sve do 11. jula 1971.\nPročitajte još... MLADIĆA POZVALI DA BUDE KUM NA VENČANJU Kada je stigao, doživeo je nešto čemu se ni u ludilu nije nadao: Ona je pala na kolena...\nMeđutim, sve je nekako pošlo naopako kada je došla na Olimpijske igre 1968. koje su se održale u Meksiku. Došla je kao favorit, ali je zbog pritiska odustala u polufinalnoj trci, i to za vreme takmičenja. Vera je u tom trenutku vodila na stazi, a onda je samo stala, sklonila se u stranu i vratila na start, gde je sela na pod i izula patike!\nNa sledećim igrama 1972. godine je postavila je svoj lični rekord na 800 m u finalu, ali je zauzevšila na petom mestu – na kraju Vera je dve godine kasnije odlučila da napusti atletiku, pa je radila kao trener sve do 2007. godine.\nPošto je doživela moždani udar 21. januara 2021. godine pala je u indukovanu komu, a umrla je 28. juna 2021., sahranjena je u Aleji zaslužnih građana na Novom groblju u Beogradu.


Vujošević: Stalno počinjemo Sizifov posao : Nadlanu.com\nVujošević: Stalno počinjemo Sizifov posao\n"Stalno počinjemo Sizifov posao, da se gura kamen na vrh, a kada počne sezona, kamen je opet na dnu. Ali, mi uvek krećemo sa ljubavlju, bez obzira koliko se menja stil, nama ostaje prepoznatljiv sistem igre", rekao je Vujošević novinarima u hali Pionir, u sklopu Evroliginog dana za medije.\nVujošević je rekao da će njegovoj ekipi biti potrebno vremena i da je u sezoni sve veći broj utakmica, zbog kojih je teže pripremiti ekipu.\n"Biće nam potrebno vreme u kome imamo teške protivnike i utakmice, ali smo naučili da plivamo u vodi onakvoj kakva jeste, jer svi mogu da plivaju u mirnoj. Delikatna je situacija, jer ima sve više utakmica u sezoni i sve je teže pripremiti ekipu", rekao je on.\nVujošević je istakao da bi odlazak kapitena Vladimira Lučića i odsustvo zbog povreda Davisa Bertansa trebalo da nadomesti ceo tim, a ne samo novi igrač Partizana Terens Kinsi.\n"Krećemo sa mladim timom i žao mi je što nismo bili u sistuaciji da zadržimo Lučića a i Bertans se povredio. Kinsi nema obavezu da nadomesti njihov izostanak, već cela ekipa treba da se prihvati posla koji su ovi ljudi radili", rekao je on.\nVujošević je rekao da su klubu potrebna još dvojica igrača na spoljnoj i centarskoj poziciji.\n"Ove godine očekujem da bude još bolje, sa još većom sinergijom. Imamo 13 igrača u ekipi i želimo da nađemo one koji mogu da se uklope u koncept. Žnačilo bi nam, skoro su nam neophodna dva igrača", rekao je Vujošević i dodao da će od igrača koji su bili na probi, ugovor biti potpisan sa Nemanjom Bezbradicom.\nTrener šampiona Srbije ocenio je da će njegovoj ekipi u borbi za plasman u TOP 16 konkurenti isključivo biti Nanter i Budivelnik.\n"Tu tražimo svoju šansu za plasman dalje, sve ostale ekipe su jake Barselona CSKA, Fenerbahče, da ne pričamo o njihovim ambicijama i budžetu, ali će svi oni morati da zasluže pobedu protiv nas", rekao je on.\nTrener Partizana rekao je da je na Evropskom prvenstvu u Sloveniji navijao za Francusku, kada da je Srbija ostala bez borbe za medalju, pošto iz te zemlje dolaze trojica njegovih igrača Boris Dalo, Leo Vesterman i Žofri Lovernj, koji je bio u ekipi "trokolora" koja je osvojila zlatnu medalju.\n"Kad srpska reprezentacija nije prošla u borbu za visok plasman, a smatram da je napravljen uspeh zbog kontinuiteta učešća i plasmana na SP, navijao sam za Francuze zbog Žoa, Lea i Borisa. Drago mi je što se sa Francuskom pravi odnos posle onog slučaja Brisa Tatona. Oni su prepoznali i definisali Partizan kao jednu od najboljih akademija za mlade igrače u Evropi", rekao je Vujošević.\nKošarkaši Partizana novu sezonu počinju 6. oktobra utakmicom protiv Igokee na svom terenu, a u Evroligi 17. oktobra na gostovanju protiv Barselone.


Sarajevo bez napadača na Želju: Cmiljanić nije registrovan, Handžić povrijeđen | Krupljani.BA\nPriključio se Šabanadžović: Željo sutra putuje u Tuzlu\nVeći broj policajaca od sutra na ulicama Sarajeva, kazne od 500 do 1.500 KM\nRužnić: Skandalozan je doček Vučiću, a ne susret s predstavnicima skupštine Berlina\nSarajevo bez napadača na Želju: Cmiljanić nije registrovan, Handžić povrijeđen\nObjavljeno: 18. Februara 2021.\nFudbaleri Sarajeva u glavnom gradu naše zemlje pripremaju se za nastavak Premijer lige Bosne i Hercegovine.\nBordo tim je nakon 19 odigranih kola lider na tabeli sa devet bodova prednosti u odnosu na drugoplasirani Željezničar, protiv kojeg će otvoriti proljetni dio sezone gostovanjem na Grbavici (1. marta od 17.30 sati).\nVEZANI TEKST – Tektonski poremećaji u svlačionici Sarajeva\nNo, ne treba zanemariti činjenicu da će aktuelni i jesenji prvak naše zemlje nastavak sezone dočekati znatno oslabljen, jer su ekipu napustila trojica izuzetno važnih fudbalera – Amar Rahmanović, Benjamin Tatar i Besim Šerbečić.\nIstovremeno, ekipu sa Koševa ove zime pojačao je samo Boris Cmiljanić, crnogorski napadač, koji je stigao iz Slovačke (Slovan Bratislava).\nMeđutim, on još nije stekao pravo nastupa, jer nije registrovan za FK Sarajevu u Cometu (informacioni sistem koji vodi FSBiH i u kojem su svi podaci vezani za takmičenja u našoj zemlji). Navodno, problem predstavlja činjenica da Cmiljanić još nije dobio radnu dozvolu…\nIstovremeno, kako nam je potvrđeno iz FK Sarajevo, još sa priprema u Umagu problem sa povredom “vuče” Haris Handžić, koji je postao prvi špic nakon što je Mersudin Ahmetović operisao križne ligamente. Korpulentni napadač povrijedio se u prijateljskoj utakmici protiv Levskog, a nakon toga nije igrao u meču protiv Triglava kada je napad predvodio Cmiljanić.\nTo znači da stručni štab Sarajeva, prema trenutnoj situaciji, pred derbi protiv Željezničara na raspolaganja nema klasičnog centralnog napadača!\nVEZANI TEKST – U FK Sarajevo “zakopčani do grla”\nZvanične informacije o statusu Cmiljanića i stepenu Handžićeve povrede pokušali smo saznati u Bordo timu, ali bezuspješno.\nŠejla Jamaković, portparolka FK Sarajevo, u popodnevnim satima obećala nam je da će dostaviti kompletnu informaciju nakon konsultacija sa pravnom i medicinskom službom (u telefonskom razgovoru prvo je potvrdila da je Handžić imao problema sa povredom, a potom je kazala kako je u trenažnom procesu, iako ga nije bilo na fotografijama koje je klub proteklih dana objavljivao sa treninga Bordo tima u TC Butmir).\nNakon našeg drugog poziva, dva sata kasnije, tvrdila je kako će odgovor poslati elektronskom poštom, ali e-mail do večeras nije stigao.\nI ovo nije prvi put da iz press službe aktuelnog prvaka BiH uskraćuju javnost za informacije. Ovakvi potezi definitivno ne priliče klubu renomea i tradicije kakvu ima FK Sarajevo.\nDejana prošla golgotu zbog koronavirusa: Sretna sam što mi srce nije stalo\nJeste li za partiju rugballa? Sport koji je spojio hrvanje i košarku u jedno\nBosna i Hercegovina37309


Poreska uprava "belom listom" zapravo ugrožava redovne platiše? - Edukaplus\nJavno objavljivanje imena najurednijih poreskih platiša na portalu Poreske uprave, takozvane „bele liste“, koje je predviđeno izmenama Zakona o poreskom postupku i administraciji, moglo bi da ugrozi zaštitu podataka o ličnosti, zbog čega, bez saglasnosti poreskih obveznika, ovakvi podaci ne bi trebalo da se objavljuju na sajtu Uprave, ocenjuju u Privrednoj komori Srbije.\nNevena Rakić, rukovodilac sektora za privredna pitanja PKS, u izjavi Tanjugu ističe da je novim Nacrtom zakona o poreskom postupku predviđena obaveza Poreske uprave da jednom godišnje, pored takozvane „crne liste“, na kojoj su poreski obveznici koji neredovno izvršavaju svoje obaveze, objavljuje i „belu listu“ sa imenima najboljih platiša.\n– Nacrtom zakona predviđena je i izmena člana 131 Zakona o poreskom postupku i poreskoj administraciji, koja predviđa da poreski inspektor u terenskoj kontroli, ukoliko prvi put kod poreskog obveznika ustanovi izvesne nepravilnosti u radu, može da izrekne meru zabrane rada do 15 dana- navodi Rakić.\n– To su mere koje zakonodavac predviđa u cilju suzbijanja sive ekonomije, na čemu se radi već duži niz godina – ističe Rakić.\n– Izmene Zakona predviđaju novo uređenje funkcija Poreske uprave, što u prvom redu znači da će Uprava biti fokusirana na pružanje usluga poreskim obveznicima, na vršenje kontrole, ali i radnje u cilju otkrivanja krivičnih dela – izjavila je Rakić.\n– Sada se to prenosi na Poresku upravu kako bi to ona mogla odmah da uradi – kaže on, uz pretpostavku da će se, ako ne bude mogla da se izvrši prinudna naplata sa računa preduzetničke radnje, ići na štedne uloge ili lične račune građana.\n– Ima dosta stvari koje su iste, koje su se već primenjivale, a sada se samo tačnije definišu, a verovatno će se i striktnije sprovoditi – smatra Trbojević.


Medjunarodna agencija za atomsku energiju razmatra iransko obnavljanje obogaćivanja uranijuma\nMedjunarodna agencija za atomsku energiju, na vanrednoj sednici u Beču, razmatra odluku Irana da obnovi preradjivanje uranijuma. Kriza u vezi sa iranskim nuklearnim programom pogoršala se u ponedeljak, kada je Iran obnovio aktivnost u svom postrojenju za preradu uranijuma, podstakavši strahovanja zapadnih zemalja da Teheran nastoji da sagradi nuklearno oružje.\nEvropske diplomate izražavaju očekivanje da će Britanija, Francuska i Nemačka, tri zemlje koje su pregovarale sa Iranom, pozvati islamsku republiku da se pridržava novembarskog dogovora o zamrzavanju svojih nuklearnih aktivnosti u zamenu za paket ekonomskih, tehnoloških i političkih olakšica. Ali diplomate kažu kako za sada ne očekuju da će se Evropljani ili Sjedinjene Države obratiti Savetu bezbednosti Ujedinjenih nacija radi uvodjenja mogućih sankcija. Oni kažu da se zapadna strategija svodi na upućivanje upozorenja Iranu da mora da poštuje novembarski sporazum i da će se, u protivnom, delegati nuklearne agencije ponovo sastati kako bi odlučili da li da se obrate Savetu bezbednosti. Zapadne sile pokazuju uznemirenje zbog iranskog obnavljanja prerade koncentrisanog uranijuma u gasno stanje, u nuklearnom postrojenju u Isfahanu. Iranci kažu da rudu urana pretvaraju u uranijum tetrafluorid, a ne u gas uranijum heksafluorid, koji bi mogao da se obogati u centrifugalnim mašinama i preradi u nuklearno gorivo upotrebljivo za izradu atomske bombe. Predstavnica Medjunarodne agencije za atomsku energiju, Melisa Fleming, kaže da su inspektori prisustvovali obnovi prerade uranijuma u postrojenju u Isfahanu, ali da je proces započet pre nego što su posmatračke kamere medjunarodne agencije mogle da budu proverene:\n”Možemo da potvrdimo da su Iranci počeli da ubacuju koncentrat uranijuma u mašine za preradu, u Isfahanu. Na žalost, to su učinili uprkos tome što smo ih upozorili da nam je potrebno 24 sata da podesimo kamere.“\nIako Iran tvrdi da prema Sporazumu o zabrani širenja nuklearne tegnologije ima pravo da preradjuje gorivo u civilne svrhe, uključujući obogaćivanje uranijuma, Sjedinjene Države i tri evropske sile podozrevaju da Teheran želi da razvije atomsku bombu. Iran to odbacuje, ali zapadne diplomate i dalje izražavaju sumnju u iranske namere, jer je Iran skrivao taj program od inspektora Medjunarodne agencije za atomsku energiju sve dok jedan iranski disident nije 2002. godine otkrio postojanje ogromnog postrojenja za obogaćivanje uranijuma u Natanzu. Nema sumnje da su Evropljani uznemireni najnovijim potezom Teherana, čemu je prethodilo iransko odbacivanje paketa olakšica ponudjenog od strane Evropske unije. Iranci kažu da su vrata i dalje otvorena za pregovore, ali evropski diplomatski napori da se pregovori održe u životu, posle dve godine teških razgovora, sada vise o koncu.


Predsednik evropskih privrednih komora: EU pravila greške u odnosima sa Rusijom - Sputnjik Srbija\n05:03 16 April 2021\n07:36 17.03.2021 Preuzmite kraći link\nEvropa je dozvolila sebi greške u odnosima sa Rusijom, piše predsednik Asocijacije evropskih privrednih komora Kristof Lajtl u svom članku za austrijski list „Kurier“.\nOdnosi sa Rusijom dostigli su najnižu tačku, ali postoji šansa za resetovanje. Neophodno je ponovo graditi mostove, a ne podizati barijere, siguran je Lajtl.\nDa bi se to uradilo, Brisel bi trebalo da postepeno oslabi sankcije stvarajući atmosferu poverenja, kao i da uspostavi saradnju u oblasti ekonomije, nauke i kulture. U situaciji sa Ukrajinom, Evropska unija bi trebalo da sledi primer Austrije i ostane neutralna, smatra predsednik komore.\nU fokusu napora bi, između ostalog, mogli biti izazovi koje predstavljaju klimatske promene i digitalizacija, zaključuje Lajtl.\nRanije je predsednik Austrije Aleksandar van der Belen izjavio da antiruske sankcije „svima štete“, a ekonomska situacija je zbog toga „nezadovoljavajuća“.


Nije moguće na pouzdan način utvrditi da li neko ima zaduženje | Analitika - Informativni Portal\nNije moguće na pouzdan način utvrditi da li neko ima zaduženje\nNa osnovu podataka iz registra Uprave za neketnine, koji su dostupni na njenoj internet stanici, nije moguće na pouzdan način utvrditi da li neko ima kreditno zaduženje, saopšteno je iz Centralne banke (CBCG).\nObjavljeno: 19. 04. 2018 - 11:30 Promjenite veličinu teksta: A A A\n„Takođe nije moguće na pouzdan način utvrditi na koji način je to potencijalno kreditno zaduženje obezbijeđeno, u smislu kolaterala“, kazali su predstavnici CBCG agenciji Mina-business odgovarajući na pitanje da li je moguće da se na osnovu podataka Uprave za nekretnine utvrde kreditna zaduženja pojedinih preduzeća i građana.\n„Tako da se na osnovu tih podataka, u slučaju da kreditni i hipotekarni dužnik nijesu isto lice, ne može utvrditi nosilac kreditnog ili nekog drugog potraživanja koje se obezbjeđuje“, rekli su iz CBCG povodom medijskih navoda u kojima se na osnovu podataka Uprave spekuliše o potencijalnom kreditnom zaduženju pojedinih osoba.\n„Takođe, na osnovu navedenih podataka nije moguće utvrditi da li postoji još neko obezbjeđenje po osnovu kreditnog potraživanja, za koje je registrovano založno pravo koje se prikazuje u podacima Uprave za nekrenine“, precizirali su iz CBCG.\nIz CBCG su, odgovarajući na pitanje da li je moguće da je Zapad banka odobrila kredit advokatici Ani Đukanović od 13,2 miliona eura, a da je kao obezbjeđenje povraćaja kredita prihvaćena samo hipoteka na nekretnini od 214 metara kvadratnih u Podgorici, kazali da je regulativom CBCG propisan limit maksimalno dozvoljene izloženosti banke prema jednom licu ili grupi povezanih lica.\n„U skladu sa tim limitom, Zapad banka nije mogla da tokom ove godine odobri kreditno ili bilo koje drugo zaduženje, prema bilo kojem licu ili grupi povezanih lica, veće od 2,03 miliona eura, ukoliko nije obezbjeđeno novčanim depozitom ili nekim drugim kolateralom istog kvaliteta“, objasnili su iz CBCG.\nNa osnovu podataka dostavljenih Centralnoj banci, Zapad banka je tokom ove godine poslovala u skladu sa tim limitom.\n„Takođe, neposrednim kontrolama Zapad banke, utvrđeno je da banka od dobijanja dozvole za rad, odnosno januara 2015. godine nije odobravala kreditno ili bilo koje drugo potraživanje Ani Đukanović“, dodali su iz CBCG.\nOni su, odgovarajući na pitanje da li bi CBCG trebalo da reaguje na takve medijske natpise, imajući u vidu da je i sama bila predmet kritike u tom slučaju, kazali da ta institucija, kao nezavisna i samostalna organizacija, odgovorna za moneternu i finansijsku stabilnost i funkcionisanje bankarskog sistema, ne dozvoljava sebi da reaguje na politikantske izjave za dnevnu upotrebu, kao ni da učestvuje u političkom nadgornjavanju, posebno u toku predizbornih kampanja.\n„Iz navedenog razloga, laičke izjave, sračunate da proizvedu utisak, na bilo koji način ne obavezuju Centralnu banku da, u stručnom smislu, reaguje i preduzima bilo koje mjere iz svoje nadležnosti, iz prostog razloga jer nijesu utemeljene“, naveli su iz CBCG.\nOni, kada je stručna javnost u pitanju, smatraju da nijesu potrebni nikakvi demanti takvih izjava, jer je očigledna njihova neutemeljenost.\n„Sa druge strane, CBCG ne želi da bilo koja politička kampanja, makar i nakratko, proizvodi negativan utisak kod laičke javnosti, te iz navedenog razloga poziva sve političke takmace da ne pokušavaju da Centralnu banku instrumentalizuju i stave u kontekst svojih političkih interesa“, zaključili su iz CBCG.\nTagovi: CBCG ZADUŽENJE


Izvor: Mondo, 21.Sep.2018, 17:38\nZbog prekomernog korišćenja alkohola tokom 2016. godine umrlo je više od tri miliona ljudi, što znači da je na 20 smrtnih slučajeva u svetu, jedan bio povezan sa štetnim dejstvom alkohola, saopštila SZO.\nKako se navodi u saopštenju Svetske zdravstvene organizacije, u više od tri četvrtine ukupnog broja smrtnih slučajeva uzrokovanih time, bili su muškarci.\nOsim toga, naglašeno je da uprkos dokazima >> Pročitaj celu vest na sajtu Mondo << o rizicima po zdravlje koje nosi, prognoze ukazuju na to da će globalna konzumacija alkohola u narednih deset godina još više porasti.\n"Vreme je da preduzmemo korake da sprečimo ozbiljnu pretnju po razvoj zdravog društva. Previše ljudi i njihovih porodica i zajednica pati od posledica zloupotrebe alkohola", poručio je u izveštaju generalni direktor SZO Teodoros Adanom Gebrehesus.\nIzveštaj nosi naziv "Globalni izveštaj o status alkohola i zdravlja u 2018".\nU globalu je, kako se navodi, procenjeno da oko 237 miliona muškaraca i 46 miliona žena pati od alkoholizma.\nNajveći broj tih slučajeva je zabeležen u Evropi i Americi, a poremećaji uzrokovani konzumacijom alkohola su češći u razvijenijim zemljama.


Zabrana tranzita teretnjaka kroz Mađarsku dovela do gužvi na prelazima - Infobrif\nObjavljeno 17.03.2019. u 09:16\nZabrana tranzita teretnih vozila preko vikenda kroz Mađarsku dovodi do gužvi na graničnim prelazima, saopštila je Uprava carina i dodala uvođenje elektronskog sistema za praćenje tovara, tzv. lokatora, koje je u toku, ni na koji način ne produžava postupak na granici.\nU saopštenju se podseća da je od sinoć u 22.00 sata do večeras u 22.00 na snazi odluka mađarskih organa o zabrani tranzita na teritoriji Mađarske.\n„Takve zabrane koje su redovna pojava na granici sa našim severnim susedima utiču na to da se na prelazima ka Mađarskoj formiraju kolone kamiona. Slično se očekuje i na kraju ovog vikenda, jer će zbog pomenute zabrane kamioni u nepreglednim kolonama čekati i na ulazu i na izlazu iz naše zemlje ka Mađarskoj“, dodaje Uprava carina.\nKako se navodi, Odluka o zabrani tranzita vikendom kroz Mađarsku za prevoznike nije novina, jer je ona na snazi veći deo godine, a tokom letnje sezone još je oštrija. Tako kamioni od 1. marta do 1. jula ne mogu prolaziti kroz Mađarsku vikendom od 22 subotom do 22 sata nedeljom, dok se od 1. jula taj period produžava i tranzitiranje kamiona nije moguće od 8.00 sati u subotu do 22 sata u nedelju.\n„Uprava carina je u procesu uvođenja elektronskog sistema za praćenje tovara, tzv. lokatora, pa ovom prilikom obavešatavamo javnost da postavljanje tih uređaja ni na koji način ne produžava postupak na granici, već najčešće uzrok takvog stanja – odluka carinskih administracija susednih zemalja“, napominje se u saopštenju.\nKlop već otkrio šta namerava u prelaznom roku!


Predsednik Vučić uoči razgovora u Briselu: Vreme je za čvrst stav, moramo da gledamo u budućnost i sačuvamo mir - Radio televizija Pančevo\n13. juna 2021. 13. juna 2021. 0134\nPredsednik Srbije Aleksandar Vučić prisustvovao je svečanoj akademiji povodom obeležavanja 950 godina manastira Svetog Prohora Pčinjskog, nakon čega je govorio za TV Pink\n– Nisu laki dnai pred nama, situacija nije ružičasta, i nije vreme za velike reči, već za čvrst stav. Vreme je da pokažemo koliko smo za dijalog, koliko nam je važno da gledamo u budućnost, da sačuvamo mir i stabilnost ali to ide teže, jer Albanija napada svakodnevno – rekao je predsednik.\n– Evo ja mu kažem da ne preti, može da tuži, ali to pokazuje da on je on protiv dijaloga. On može da dovede neke ljude, možemo i mi, ali to opet pokazuje da nije spreman na dogovor. U Brisel vredi ići, jer nemate alternativu u razgovoru, jer je svaki razgovor bolji od ispaljenog metka. ja hoću da sačuvam mir – dodao je predsednik.\n– Vi vidite koliko Srbija napreduje, iako je ovo najsiromašniji deo naše zemlje. Ali, ako oni to ne žele i ako misle da time ucenjuju i prete, neka nastave sa tim – dodao je predsednik povodom svakodnevnih napada albanaca i Kurtija.\n– Voleti svoju naciju, nije ništa loše, to je kao da volite svoju porodicu. Autošovinizam je imanentan beogradskim kvazi intelektualcima, i srećan sam što moja pamet neće dosegnuti taj nivo koliko oni mrze svoj narod, dodao je predsednik povodom Hrvatske.\nSvečanom liturgijom i fijakerijadom Gaj obeležio slavu\nJasmina Petkovic 2. oktobra 2019. 2. oktobra 2019.\nSve više pacijenata sa respiratornim infekcijama i povišenom temperaturom